
Harta defileului Turnul-Roşu. 


Câteva frumuseți ale pământului românesc. 


— Călăuza ilustrată pentru excursioniști. — 


Spre graniță. 

Bătrânul Olt, înainte de a ajunge la Turnu- 
Roșu, trece de trei ori prin strâmtorile mun- 
ților, la Tuşnad, la Rákos și aici la Boiţa. 
El e navigabil de pe la Háromszék. La 1838 
pluteau pe apele lui 18 năi până în Dunăre. 
Chiar și mai demult, la 1222, regele Andreiu 
al II-lea, prin bula sa de aur, a permis ca- 
valerilor germani să țină 6 corăbii pe Olt. 
Astăzi curge liniştit dealungul Carpaţilor Fă- 
gărașului (72 km). Împovărat numai de amin- 
tirile trecutului își duce valurile întunecate, 
ca de jale, în tăcere spre Dunăre. Când trece 
pe lângă castelul Turnu-Roșu, valurile lui 
parcă se trezesc din somn, ca să ne amin- 
tească povestea acestor ziduri părăsite. 

De Turnu-Roșu, proprietatea universităţii 
săsești, se face amintire încă la 1453 ca în- 


tăritură de graniță. Așa cum e astăzi, așezat pe 
clinul muntelui, în mijlocul valului în forma 
unei stele colțuroase, s'a zidit însă numai la 
1533. 

De pe șosea, pe niște trepte, în formă de 
spirală, ajungem în curtea castelului. Turnul, 
cu temelia pătrată, e încă bine păstrat, ca și 
camerile mari și luminoase din etajul întâi 
și al doilea. 

Tradiţiunea spune, că turnul ar fi fost vopsit 
cu sânge turcesc, de unde și-a și luat numirea 
de Turnu-Roşu. Acest punct așezat la in- 
trarea strâmtorii, lungă de 60 km., a fost de 
mare însemnătate în cursul vremilor. Când 
au cucerit Romanii Dacia, una din armatele 
principale a străbătut prin acest pas. Imperiul 
roman, după cum se știe eră legat de noua 


provincie prin următoarele drumuri: unul duceă 
1: 

Ruinele vechiului Turnu-Roșu (Turnul Romanilor sau Dacilor). 

pe la porțile de fier, unde și astăzi se pot 
vedeă stâlpii mărețului pod, clădit de arhitectul 
Apolodor din Damasc. Acesta eră drumul prin- 
cipal. Al doilea duceă prin strâmtoarea Vul- 
canului la Sarmisegetuza (Ulpia Traiană); 
iar altul duceă prin strâmtoarea Turnului- 
Roșu. Linia acestui drum nu e încă defi- 
nitiv stabilită. După reliefurile de pe columna 
lui Traian acest drum duceă pe țărmul drept 
al Oltului. La Călimăneşti treceă peste Olt, 
ca să încunjure muntele Cozia, înainte de a 
intră în pas pe la Bivolari. Duceă apoi peste 
Rădăcinești (Arutela), Perişani și Pitești la 
Copăceni, la Racoviţa (Praetorium), pe la 
insula stâncoasă Robeşti, ca să se întâlnească 
cu al doilea drum ce veneă dela Titești peste 
Voișora spre Câineni (Pons Vetus), de unde 
mergeă pe malul drept, prin Turnu-Roșu, la 
Caput Stenarum (Tălmaciu). Pe vechile ruine 
ale acestui drum roman, Carol VI și-a zidit 
prin inginerul Schwarz, mai târziu nobilul de 
Springfels, renumita Via Carolina. Deasupra 
noului drum al statului, făcut la 1851—58, pe 
cea dintâi stâncă ieșită afară să poate ceti 

Satul Călinești. Căldarea de stânci la Călinești. 

Podul peste Olt, la Proieni. 


inscripția săpată 'n piatră: „Via Carolina 
in Daciam aperta“. Schwarz de Springfels, 
în însemnările lui, de pe la 1717, înşiră și 
greutățile ce a trebuit să le învingă la con- 
struirea acestui drum. Ne spune că în vreo 
trei locuri a fost cu neputinţă să sfărme blo- 
curile de stâncă ce se întindeau până în apa 
Oltului, așa că drumul a trebuit să fie clădit 
pe partea ceealaltă a râului. 

Dupăce trecem pe lângă fântâna împă- 
ratului (Kaiserbrunnen), făcută întru amintirea 
vizitei ce-a făcut-o acestor regiuni împăratul 
Francisc losif l, ajungem la vestitul turn al 
Romanilor sau, după alții, al Dacilor. Astăzi 
se numește de obiceiu turnul dărâmat. Va- 
lurile Oltului ocolesc cu sfială rămășițele 
șubrede ale turnului care odinioară eră atât 
de puternic. Se zice că ruinele zidurilor 
groase își prelungesc povestea de clădire până 
prin veacul al lIl-lea după Hristos. Cro- 
nicarul Ostermayer spune că, în 1533, apele 
Oltului au fost așa de mari, încât, în Făgăraș, 
au pătruns până în Castel și au dus cu sine 


întreg Turnul-roșu dela Sibiiu, care e identic 
cu acest turn al Romanilor. Puterea de dis- 
trugere a naturii, în cursul vremilor, a fost 
mai tare decât puterea mânilor omenești, cari 
au așezat temeliile acestor ziduri îndărătnice, 
de cari azi se razimă, ca o ironie, locuința 
nouă a cantonierului. 

Dealul din dosul turnului se numește „Dea- 
lul Turcilor“. El ne-aduce aminte de biruința 
lui George Hecht asupra armatei turcești în 
strâmtoarea Turnului-roșu, la 1493, când 15.000 
de lifte păgâne au înroșit apele Oltului cu 
sângele lor. 

Mai departe, lângă drum, se vede o piatră 
albă, care e semnul triangulaţiunii mai noi. 

Pe partea stângă trecem pe lângă o cherestea 
a societății „Vorschussverein“ din Făgăraș. 
De aici se zăreşte stânca pe care eră inte- 
resanta cetățuie Lauterburg. Ea a fost una 
dintre cele mai vechi cetățui. Sub contele 
Colardus, la 1456, a fost întărită si serveă 
ca scut de graniță împotriva năvălirilor din 
Orient. Încă la 1407 se face amintire de ea. 

Podu! drumului de țară peste Lotru. 


Chiar si la 1369 acest loc a fost un punct 
strategic, căci pe aici a trecut voevodul mun- 
tean Vlaicu spre Sibiiu. Cetățuia a fost multă 
vreme si o spaimă a negustorilor, căci paz- 
nicii ei îi opreau și-i jefuiau, asa cá la anul 
1415 a trebuit sá se dee strasnice porunci 
regale ca trecătorii să fie cruțați și libertatea 
vămii să se respecte. 

De pe cetățuie avem una dintre cele mai 
frumoase priveliști. Valea Oltului se des- 
chide largă, în sus și în jos, iar la poalele 
cetățuii aleargă Lotrioara, pentru a se înecă 
mai la vale în Olt. În romantica vale a Lo- 
trioarei astăzi se face o prozaică negustorie 
de lemne. 

În curând ajungem la contumaţie, care a 
fost un punct însemnat al comerciului pe la 
Turnul-Roșu. Ruinele magazinelor dovedesc 
circulaţia de odinioară, deși eră îngreunată 
printr'o carantină de 82 de zile pentru măr- 
furi și până la 42 de zile pentru persoane. 
Contumaţia e legată de linia căilor ferate 
printrun pod primitiv făcut de societatea 
care se ocupă cu industria lemnului. Apoi 


ajungem la frontiera căilor ferate. Podul peste 
Valea Fratelui formează granița între Tran- 
silvania și România. 

Pe drumul ţării, în față, zărim o cruce de 
piatră, care ne aduce aminte că, în 1848, 
până aici au urmărit honvezii unguri pe duş- 
manii lor. 

lar dupăce trecem minunatul pod, lung 
de 200 m., ajungem la granița drumului de 
țară. Întoarcem cu bucurie spatele urgisitelor 
pene de cocoș de pe pălăriile jandarmilor 
ungurești şi ne închinăm cu mândrie dra- 
pelul roșu-galben-vânăt ce ne vestește că 
am ajuns pe pământul României libere. 


Spre România. 

Mai în jos de podul cel mare și alb de 
fier să varsă în Olt râul Vadului, care pare 
că-l face mai viu, mai sprinten. În curând 
ajungem la satul Râul-Vadului alcătuit din 
câteva case frumușel zidite. Aici e si cazarma 
de piatră a soldaților cari păzesc graniţa. 
Trecând pe lângă halta Loviștei aproape de 
satul Câineni ajungem în fața puternicelor 

Puhoiu în valea Lotrului. 


stânci Caroline, în cari și acum să văd bine 
urmele renumitei Via Carolina. În peretele 
de stâncă e săpată o cruce de piatră cu in- 
scripție latinească. Chiar Și în trecere se poate 
ușor ceti numele scris cu litere de aur: 
Carolinus Sixtus. 

Pe urmă ajungem în mijlocul satului Câi- 
neni de Vâlcea, așezat pe țărmurul drept al 
Oltului, iar pe celalalt țărm se află comuna 
soră Câineni de Argeș. Amândouă comunele 
sunt legate una de alta prin un pod lung de 
fier. La gara Câineni întrerupem călătoria 
pentru o oră. Aici se face din nou revi- 
zuirea paşapoartelor din parte autorităților 
de graniță ale României. 

Drumul țării ce se zărește dincolo de Olt, 
în satul Câineni de Argeș, duce spre Curtea 
de Argeș. 

De aici, dela Câineni, se poate face o mi- 
nunată excursie până la Curtea de Argeș, 
şi anume, pe jos ori călare, peste movila 
Loviște, prin frumoasa vale Topolog apoi 
pe la poalele muntelui Cozia. 


Pe drum, în mijlocul pădurilor dese, aproape 
de satul Poienari, se pot vedeă ruinele ce- 
tăţii lui Vlad Țepeș, iar în Curtea de Argeş 
minunata mănăstire zidită pe la începutul 
secolului al XVI-lea de Neagoe Basarab, care 
e una dintre cele mai frumoase biserici ale 
Europei răsăritene. Curtea de Argeș e și 
fosta capitală a Munteniei, cu o mulțime de 
monumente și urme istorice vrednice de 
văzut și de știut. 

Dacă calea ferată ar trece prin Curtea de 
Argeș, drumul dela Câineni la Bucureşti s'ar 
scurtă cu 120 km. Aceasta ar fi si linia cea 
mai scurtă între Apus şi Orient. Comuna Câi- 
neni e deci un însemnat punct de comunicaţie, 
care poate să aibă un frumos viitor. În vechime 
aici a fost poarta Romanilor împrejmuită de 
ziduri și de puternicul castru roman Pons vetus. 
Tot aici se sfârșeă şi calea Romanilor, care 
ducea în jurul muntelui Cozia. Acest punct a 
fost întărit și sub Carol VI. Pe pripoarele de 
stânci prăpăstioase s'a ridicat cetățuia Strass- 
burg, care după o durată de 19 ani, după 

recucerirea (Câinenilor din partea Românilor, 
la 1739, a fost dărâmată. 

După un popas de un ceas plecăm cu 
trenul mai departe dealungul văii Loviștei. 


Loviștea. 


Țipetul sirenei dela locomotivă, vagoanele 
curate ale trenului și iuţeala acestuia ne fac 
să simțim că suntem în Ţara-Românească. 

Mai demult șesul bogat dealungul Oltului, 
prin care trecem, aparținea contelui Colardus 
dela Lauterburg (1233). 

Acum țărmul Oltului e populat cu comune 
românești, în cari zărim feţe de țărani se- 
nine și împăcate cu soartea vieţii lor. În 
dosul acestor comune se află insula de stânci, 
Robești, care spintecă Oltul în două. Nemij- 
locit lângă insulă, spre miazăzi, se înalță a 
doua stâncă, Ostrovul de piatră, unde Oltul 
se sbate în o vâltoare puternică. Pe urmă 
trecem pe lângă biserica din Sărăcinești, cu 
coperiş roșu, care când e senin se vede și 
de pe vârful Negoiului. În partea stângă a 
Oltului rămâne Racoviţa. Castrul Romanilor 


și ruinele unui turn ne dau a înțelege în- 
semnătatea strategică a acestui loc, din fața 
pasului Perișan. Aceste sunt cele dintâiu în- 
tărituri pe cari le întâlnim pe țărmul stâng 
al Oltului. Toate celelalte până la „Cununa 
Ţării“ sunt așezate pe țărmul drept. 

După ce trecem pe lângă sărăcăciosul sat 
Ciucilești, ajungem la stația Cornet, în fața 
căreia se vede comuna Copăceni, dela care, 
spre miazăzi, e un perete de stâncă prăpăs- 
tios, numit „Piatra Copăceni“. In această 
stâncă, cu poalele îmbrăcate în tufișuri, se 
află o peșteră, care probabil a fost prefăcută 
de arhitecții romani în camere de locuit pentru 
împăratul. Copăcenii au fost deci o stațiune 
însemnată pentru Romani. 

Mergând cu trenul mai departe ajungem 
la al doilea tunel, o spărtură sub mânăstirea 
Cornet, care eră un adăpost sigur pentru 
locuitori. Coborîșurile prăpăstioase dinspre 
răsărit, şi zidurile ce o încunjură fac din ea 
o adevărată cetate. Interiorul bisericii e bogat 
zugrăvit. Următoarea inscripţie ne spune şi 
de cine a fost durată: „zidită de Manescu 

Biserica şi satul Văraticu. 


Bojescu velvornic și soția sa Maria, în zilele 
luminatului Domn loan Radu Leon Voevodu, 
luna August, în 29 din 1666“, 

Ceva mai departe, dealungul drumului vedem 
niște stânci colțuroase, cari par a fi aruncate 
acolo de niște mâni uriaşe. 

Deodată munţii se despart, deschizându-se 
o priveliște încântătoare în valea Băiașului. 
Aici vedem alte instalaţii pentru industria 
lemnului. O specială amintire merită podul, 
așezat pe stâlpi puternici de piatră. 

Trecând prin sat, pe lângă bisericuţă, avem 
o priveliște minunată în căldarea Călinești, 
formată de zghiaburi în formă de dolomiti. 

La marginea satului se află stânca Albioara, 
care cade aproape perpendicular deasupra 
Oltului. In stâncă e tăiat al treilea tunel, iar 
deasupra tunelului duce drumul de țară. Mai 
departe întâlnim „Piatra lui Tălmaciu“, o 
stâncă pribeagă la marginea drumului, în 
dreapta. In stânga, apele Oltului bat într'un 
țărm de stâncă, care se vâră adânc în matca 
Oltului. Acest loc e un punct primejdios 


pentru plutaşi. Mai la vale, unde Oltul ajunge 
la podul Proieni, cursul apei e iarăș lat și 
liniștit. Podul e zidit în formă de curbă. 
Alb ca zăpada se potrivește de minune în 
regiunea pitorească a munţilor. 

In curând ajungem la stațiunea Lotru, așe- 
zată pe țărmul stâng al Oltului. 


Brezoiu. 

Dela stațiunea Lotru se poate face o mi- 
nunată excursiune pe valea Lotrului până la 
Brezoiu. 

În dosul gării peste podul alb, așezat pe 
stâlpi, drumul pe țărmul drept al Oltului duce 
la Golotreni. În stânga vedem muchea ascuțită 
a masivului Cozia, iar la dreapta impunătoarea 
stâncă Foarfeca. Împreună cu muchea Văraticu 
a muntelui Cozia formează o poartă de stânci 
cari sugrumă valurile Oltului. Locul unde se 
întâlnește Foarfeca cu pripoarele de stânci 
si muchea Văratecul a muntelui Cozia se 
numește Gura Lotrului. Acest nume îl poartă 
întreaga vale dela vărsarea Lotrului în Olt. 

Vărsarea Lotrului în Olt. Vedere dela biserica Văraticu. 


Apele repezi ale Lotrului, cari adeseori se 
umflă în puhoaie de mânie, sfărâmând tot 
ce le stă în cale, vin dela Parâng și trec pe 
lângă Foarfeca și Golotreni, unde, se zice, 
că până la 1250 ar fi fost castelul Lauter- 
burg. Probabil că a fost al doilea Lauter- 
burg. Cel dintâiu, pe Lotrioara în Transil- 
vania, e adeverit istoricește. 

În mijlocul unei văi romantice se zărește 
Brezoiul. E unul dintre satele cele mai frumos 
Situate, care e așa de potrivit pentru odihna 
oamenilor obosiţi de babilonia orașelor. Pe 
țărmul Lotrului își odihnesc trunchiurile o 
mulțime de brazi mândri. Două societăți 
de exploatare („Societatea anonimă română 
pentru exploatarea pădurii“ stăpânită de Grâdl 
și „Societatea Oltului“) despoaie podoaba 
munților de cetinile umbroase pentru a se 
îmbogăți cine știe cine.... 

Mai în fundul văii se află vile și un hotel, 
clădite la poalele munţilor. Priveliștea e ad- 
mirabilă. Departe se vede Parângul, iar în 
apropiere trei stânci prăpăstioase, rotunde 


la vârf cu niște turle uriașe, numite după 
cei trei sfinți: vârfurile Mihail, Gavril și 
Vasile. 

Defileul Cozia. 

Cine a fost vreodată pe şirul de stânci în- 
nalte, pe care se află biserica Văraticu și 
satul cu acelaș nume, nu,va uită curând 
minunata priveliște ce se vede de acolo. 

Cerul îşi preumblă încet cetele de nori, 
ce încunună ca o aureolă de argint creștetele 
stâncilor uriașe, dintre cari muntele Foarfeca 
își înalță mai sus piscurile pleșuve. La apus 
se deschide, largă, valea Lotrului, prin care 
șerpuește Lotrul zburdalnic, iar jos, între pri- 
poarele munților Cozia, fierb valurile Oltului, 
se sbat în spume și în clocote de mânie, ca 
să scape de strâmtoarea în care au ajuns. 
Defileul Cozia e cel mai strâmt dintre toate 
defileurile din regiunea Turnului-Roșu, și în- 
trece, în frumuseți, toate defileurile din Tran- 
silvania. Trenul, îndată la începutul defi- 
leului, trece printr'un tunel și străbate repede 
dealungul defileului, așa că nu se pot vedeă 

toate frumusețile lui. De aceea e mai bine, 
dacă această regiune se străbate pe jos, cum 
am făcut si noi în vreo trei rânduri, foto- 
grafiind peste 180 de vederi. 

Munca ce-a fost cheltuită pentru construirea 
acestui drum se vede la stâncile „Armăsar“, 
în cari se văd bine ciopliturile de daltă. 
Mergând pe lângă cele două tunele, ce ur- 
mează, la cel din urmă — lung de 760 de 
metri — se pot vedeà urmele unui drum 
vechiu, pe partea stângă a Oltului, care pro- 
babil e drumul Romanilor amintit de Loco- 
tenentcolonelul Schwarz de Springfels. 

Îndată după Gura Lotrului, la Cârligul cel 
mic, Oltul seamănă cu un torent sălbatic, ca 
și la stânca Armăsar, unde valurile se izbesc 
cu putere în pieptul stâncilor. Aceste locuri 
sunt foarte primejdioase pentru plutași, cari 
trebuie să fie niște cârmaci iscusiți, ca să 
nu se izbească cu plutele de pereții de piatră. 

Mai la vale ajungem la stânca Clopot, cel 
mai îngust loc din strâmtoarea Oltului. 

Dela vărsarea Lotrioarei, Oltul începe să 


curgă mai sprinten, iar când ajunge la stânca 
Clopot are o iuțeală năbădăioasă. Valurile 
stropesc cu furie și două vârtejuri puternice 
răscolesc toată ființa râului ce înfrățește pă- 
mântul românesc. -In această strâmtoare de 
stânci valurile lui se aseamănă cu sufletul 
obidit al neamului rămas dincolo de hotarele 
convenţionale. 

În acest loc mai demult a fost o urlătoare 
de apă, care în cursul vremii a dispărut. 

Și stânca Clopotul își are tradiția ei. Se 
zice că în adâncurile Oltului ar fi un clopot, 
care eră să fie dus la mănăstirea Cozia de 
mai la vale. Dar corabia pe care erà clopotul, 
împreună cu oamenii de pe ea sa sfărâmat 
de aceste stânci și s'a cufundat in valuri. 

Dela halta Turnul o potecă duce la mă- 
năstirea Turnul de sub pădurea verde a mun- 
telui Cozia. Lângă mănăstire e reședința de 
vară a episcopului Curţii de Argeș. Biserica 
nouă din aceasta reședință e un juvaer de 
arhitectură. Pictura de pe păreţii dinafară 
dela mănăstirea cea veche deasemenea e 

foarte interesantă ca și interiorul. Călugării 
evlavioși, sunt cei mai mulți oameni bătrâni, 
neobișnuiți cu vizitatori. 

Halta Turnul e legată de celalalt țărm 
prin un pod umblător. Dacă trecem podul 
avem o frumoasă priveliște asupra mănăs- 
tirii încunjurată de păduri verzi şi de dea- 
luri. Din jos de mănăstirea Turnul se află, 
la un loc îngust al Oltului, stânca masivă 
numită Masa lui Traian sau Masa lui Mircea. 
Se zice că până aici au străbătut Romanii 
sub Traian. Dupăce au tăiat stânca, văzând 
că intimpină prea mari greutăti la constru- 
irea drumului, au fost siliți să încunjure 
muntele Cozia. Astăzi la lespedea de stâncă 
duc nişte trepte. În mijlocul ei să vede o 
cruce de piatră săpată ca aducere aminte. 

De departe se zărește mănăstirea Cozia, 
clădirea în forma unei cetățui, care acum e 
loc de vărat pentru azilul „Elena Doamna“. 

Înainte cu vreo 600 de ani, când Turcii au 
luat mănăstirea, să zice că starețul Mircea 
de pe atunci s'a refugiat pe drumurile sub- 
terane ce duc pe sub Olt până la stânca lui 
Traian. De atunci această stâncă să numește 


Trenul în Pasul Turnu-Roșu, pe la Piatra Turnului. 


și masa lui Mircea. Despre mănăstirea Cozia 
d-l lorga scrie: „Aici la Cozia doarme Mircea 
cel mare, deasupra Oltului în care i s'au 
oglindit flamurile, sub pădurile ce l-au ascuns 
și adăpostit — adevărata cetate a Terii Ro- 
mânești.“ 

Oltul iese dintre munți la Bivolari, în apro- 
pierea căruia se află ruinele scăldătoarelor 
romane. 

Pe țărmul stâng al Oltului ajungem, pe la 
Căciulata, la băile Călimăneşti. 


Băile Călimănești. 

Dela gara Jiblea, un pod de 200 de metri 
duce pe țărmul drept al Oltului la stațiunea 
balneară Călimănești. În sat, mai ales du-: 
mineca și în sărbători, vedem trupuri ro-: 
buste și fețe sănătoase de țărani, dându-se în 
scrânciob sau jucând frumoasa horă, în jurul 
tarafului de lăutari. Din sat ajungem la locul 
de cură. În mijlocul parcului bine îngrijit se 
află hotelul statului „Ştefania“, clădit în stil 
elvețian din lemn si din piatră. Alături, în 
pavilon, un izvor își împrăștie mirosul ne- 
plăcut de iod. Prin parc, în care cântă și o 

muzică militară la anumite ore, se plimbă 
lume elegantă, îmbrăcată după cea mai nouă 
modă a Parisului. 

Pe culmile din dosul Călimăneștiului ne 


putem urcă pe niște drumuri foarte bune. 
Dela stânca ce iese din coastă avem o pri- 
velişte frumoasă asupra Călimăneștiului, cu 
vile moderne. În mijlocul parcului vedem o 
biserică mică, care are un interior bogat. Arheo- 
logii probabi! vor găsi la ruinele mănăstirii 
de călugărițe ruinele castrului roman Arutela. 

La o depărtare de 2 km. e izvorul Căciu- 
lata cu apa făcătoare de minuni. 

Băile și izvoarele din Călimănești și Că- 
ciulata au viitor. Primele instalaţiuni le-a 
făcut ministrul |. Brătianu la 1881. De curând 
statul a votat 4 milioane pentru construirea 
unei stațiuni balneare europene. După d-rul 
Felix izvoarele din Călimăneşti sunt mai bogate 
în pucioasă ca apele minerale din Aachen, Aix- 
les-Bains, Eaux Bonnes, Baden, lângă Viena, 
Băile Herculane, Păstyân, Tepliţa si altele. 

Acum zece ani Călimăneşti eră un sat 
sărac, astăzi e una dintre cele mai cercetate 
stațiuni balneare din România și nădăjduim 
că peste zece ani să devină o stațiune bal- 
neară europeană. 


Râmnicu-Vâlcea. 


Dela Călimăneşti întro jumătate de oră 
suntem în Râmnicu-Vâlcea, un orășel cu ca. 
7000 de locuitori, cu clădiri și cu instalaţiuni 
moderne. La gară vieata e foarte vioaie. După 
obiceiul orașelor mici din România o mul- 
time de lume mișună la gară, când sosește 
trenul. Cucoane elegante, ofițeri, călugări si 
țărani aleargă în toate părţile ca într'un 
furnicar. Ovrei cu perciuni și caftane soioas 
în câte un colț retras își pun la cale afacerile 
lor rentabile. 

Pe bulevard ajungem în mijlocul orașului, 
unde e parcul „Zăvoiu“, cu straturi de flori 
și fântâni săritoare. Orașul e luminat cu 
electricitate și are mai multe așezăminte fo- 
lositoare: o baie, o hală de vânzare, un 
spital s. a. 

În Râmnic e si o reședință episcopească, 
întrun palat alb parcă ar îi de marmură, 
unde e și vechiul scaun episcopal al celui 
de-al doilea Severin. D-l Iorga zice: „A știut 
ce face acel care a ales dealul acesta în 
veacul al XIV-lea sau al XV-lea pentru a 
păzi noul Severin din vale,: care ajunse re- 
ședința olteană a Domnilor, Scaunul obişnuit 

Mánástirea Turnu. 


Masa lui Traian. 


Pluta la halta Turnul. 

al Banilor și al celor de-ai doilea Mitropoliţi 
ai țării. 

Cărări grele șerpuesc pe pieptul umflat al 
înălţimii singuratice și ceice stăteau sus, — 
în ziduri care sau surupat de mult, încă din 
vremea lui Radu dela Afumaţi, cel ucis pe 


această culme, în biserică — puteau prăvăli 


lesne dușmanii în vale“. 
* 


Prin cele descrise cred că am reușit să tre- 
zesc în mulţi dorința de a face o excursie prin 
aceste regiuni așa de bogate în frumuseți. 

Teodor Romul Popescu. 


== 


Barcarolă. 


Molatec si a lene mă poartă trista barcă. 
O! să plutească veșnic! să nu se mai întoarcă! 
Pe câmpuri mişcătoare, muiate si desarte 
Spre zarea care piere în veci tot mai departe. 


Si între barca 'ngustá, si între larga lume 
Mereu să se 'nmulfeascá siragul cel de spume. 


Să plec încet spre soare ce pare că răsare 
Scotánd curatu-i aur din turburata mare! 
Şi mânile-mi pe apă lăsându-mi-le grele 

Si lenese, plutească 'n urma bărcii mele. 
Pe verzile si sure si vinețile ape 

Nimic din astă lume să nu-mi mai fie-aproape. 


Și barca fără cârmă, plutească 'n voia sorții 
Căci drumurile toate, ne duc la poarta morţii. 


Alice Călugăru. 


= 


2* 

Amândoi așteptau să le vie rândul. Bă- 
trânul, Vasile Laviţă, e un om mărunţel, cu 
ochii pitiţi supt frunte, cu pletele retezate 
deasupra cefii late, scoroiite și înroșite de 
soare. Feciorul e tot scurt de stat, roșcovan 
la față, și cu toate că stă bleg, lăsat de-un 
șold, se vede cât de colo că e om în toată 
puterea lui. 

Amândoi se gândesc, cum gândesc țăranii, 
mai mult la ceeace a fost decât la ceeace-o 
să fie. Flăcăul își amintește că uitase piel- 
cica de miel, cumpărată din ajun, afară pe 
prispă, iar bătrânul acuma deabiă îşi dă 
seama că dimineață, când plecaseră, Ilinca 
Notarului le ieșise înainte cu cofele goale. 

Dar gândurile aceste nu-s așa de stăpâne 
pe mintea lor; de câteori se deschide ușa dela 
odaia doctorului băietanul se îndreptă fără 
voie, iar bătrânul îi dă câte un pumn, în- 
tr'ascuns, și feciorul se pleoştește din nou 
pe stânga, ca si cum i-ar reteză cineva pi- 
ciorul. Uneori li se opresc privirile pe câte 
un lucru din odaie, de pe părete, și privesc 
mirați. Deodată pendula bate rar ceasurile; 
feciorul tresare și spune tătâne-său: 

— la, ceasul! 

Și se uită amândoi la tipsia albă, pe fața 
căreia nu prea pot să ghicească numărul 
care însemnă mersul zilei. 

În sfârșit le-a venit rândul. Doctorul, un 
om cât un uriaș, blând, ras, cu ochelarii pe 
după urechi, cu părul cărunt, lung, dat fru- 
mos, în sus pe frunte, le face prietenește 
semn cu mâna să vie. Bătrânul își mai în- 
deasă încă odată pumnul în coasta băieta- 
nului, și pornesc. 

Feciorul calcă în urmă, șontâc, trăgându-și 
picoarele a lene. 

Când intră în cealaltă odaie, doctorul se 
proptește în fata moșneagului și-l întreabă: 

— Ei, moșule, ce beteșug ai? 

Moșneagul fereşte în lături, și își arată 
feciorul: 

— Pe mine m'o ferit Sfântul, da băietu 
mi-i bolnav. 

— Băiatul? l 

Doctorul se uită, mirat la flăcău, îl mă- 


soará din crestet până 'm tălpi. Supt sti- 
clele ochelarilor îi sticlește o luminifá de 
intelegere, apoi vorbeste: 

— Hm! nu prea pari sá fii bolnav, cár- 
lane; ia'n apropie-te. 

Băietanul face un pas, se uită stingherit, 
întâiu la doctor, pe urmă la tătâni-său. Bă- 
trânul clipește odată din ochi si băietanul se 
rupe mai tare din mijloc, și scâncește: 

— Valeu! 

Doctorul îl întreabă: 

— Ce ai în stânga, de stai asa plecat, 
băiete ? 

Bătrânul sare cu gura: 

— Să vedeţi, d-le doftor, că boala asta 
o are el de mult, săracu de mine... că 'ntr'o 
vară a căzut de pe-un stog... 

— „Din vârful lui“, îngână băietanul. 

Vorbesc care de care: 

— Așa, zice bătrânul, din vârful lui... 

— Pe-o coastă... 

— Pe coasta stângă... So rămas, d-le 
doftor, ca mort, la pământ, acolo lângă stog, 
de l-o dus oamenii... 

— A Mărincăi și cu Stuhanu... 

— Ei, dânșii; l-o dus, să trăiţi, acasă, pe 
năsălie; și nici n'aveau din ce să facă nă- 
sălia. 

— Da, n'aveau cu ce s'o facă... 

— Şi eu le-am ţipat: faceţi-o pe țăpoaiele 
cele, mă, ghitelor! 

Doctorul pierde răbdarea: 

— Bine, bine; am înţeles. 

Apoi, către băietan: 

— la ridică-ți cămașa!... 

ÎI sucește doctorul, îl învârtește, îl culcă 
pe-o canapea, îl bocănește. „Valeu!“ și „Va- 
leu!“ cum îl atingeă. 

— „Tare-l mai doare, sărăcuțu“, îl căi- 
nează bătrânul, clipind din ochi. 

După ce-l caută cu deamăruntul, doctorul 
se dă înapoi, îşi scoate ochelarii și întreabă 
pe moșneag: 

— A tras sorții? 

Vasile Laviţă se 'neacă, trage cu dosul 
mânei peste mustăţi ca și cum ar fi băut 
apă, în sfârșit răspunde, îngăimat: 

— Ba... iacă, acuma o să-i tragă... 

Mai răsuflă, iar se 'neacá, și începe de nou: 

— Are să-i tragă că i-o venit vremea... și 
numai pe el si pe frate-său mai mic îl am... 
și cum îi bolnav... tare mi-i frică, domnule 
doftor... 

Doctorul se apropie de bătrân, îi pune 
mâna pe umăr și-i zice cu glas liniștit: 

— Şi fiindcă știi că eu o să caut recruţii, 
ați venit la mine... 

Țăranii fac amândoi deodată: 

— Hâhâ! 

Doctorul se dă un pas înapoi, și le vor- 
beşte răspicat: 

— Feciorul dumitale, să ţi-o spun eu, e 
mai sănătos ca mine și ca dumneata... 

Apoi, deodată, poruncitor: 

— Îndreaptă-ți șalele, nătărăule! 

Băietanul odată se 'ncordează, drept, ca 
lumânarea: 

— „Tiii!“face bătrânul fără voie, mirându-se 
de prostia fecioru-său. 

— Credeai c'o să mă 'nșeli, ha, moșule? 

Moșneagul clipeşte, se uită prin prejur, la 
dulapurile de lângă pereți, și zice, șiret: 

— Dă, sărut mâna, domnule doftor, amh 
dacă m'ai prins să vorbesc si eu pe șleau: că 
eu am mai fost odată, cu baba, la 'mneata; şi 
credeam că pentr'o bumașcă, dintr'atâtea cărți, 
ăi găsi 'mneata o boală si pentru băietu meu. 

Doctorul zâmbeşte, îi ia, pe câte unul, fru- 
musel, de spate, și-i scoate din odaie... 

La poartă se opresc. Moșneagul zice: 

— Ne-o ieșit Ilinca Notarului cu cofele 
goale, de aceea ne-o mers în sec... Ei, de-acii 
ai pus-o de mămăligă. 

— Pus. 

— Lasă, măi băiete, că și eu am făcut 
oastea; dacă nu s'o putut nu so putut. Ce 
să-i faci? Aşa ţi-o fost scris. 

— Încaltea mi-am luat gândul. 

— Mai asa! 

Băietanul își îndreaptă cusma pe ceafă si 
o pornesc amândoi. 

În clipa aceasta, din urmă, se aude o goarnă. 
Țăranii se opresc. Bătrânul privește înapoi: 

— Vine garda, măi! 

Soldaţii se apropie. Țăranii iau și ei pi- 
ciorul şi pleacă. Un fruntaș cu capela pe 
sprânceană râde și strigă din front: 

— Brava moșule! 

— „D'apoi ce crezi, măi țâcă“, răspunde 
moșneagul; apoi, trăgând cu coada ochiului 
la fecioru-său vede că merge greșit și-l în- 
dreaptă. 

— Schimbă piciorul, mă; deprinde-te; așa, 
așa! 

Şi-i dă cadența: 

— Stâng-drept! stâng-drept! stâng-drept! 
Așaaa! 

Soldaţii fac haz; iar cei doi ţărani, bălă- 
bănindu-și mânile, merg, voioşi, în pas cu 
garda. 


Em. Gârleanu. 


== 


Cântec. 


Aluniș vecine, uită-te n câmpie 

Cum își chiamă puii biata ciocârlie 

Și se 'nalță 'n aer și se duc mereu — 

O să vie vremea să mă duc și eu. 

Dar îţi las povestea visurilor mele 

Să le-o spui la vânturi, să le-o spui la stele. 


Și ţi-am scris pe frunze tainică scrisoare; 
De-o ceti-o unul şi-i vedeă că-l doare 

Tu oprește-l, spune-i, zile lungi de vară, 
Ochi-mi trişti și bolnavi cât îl așteptară, 
Măsurând cărarea — și câți ani trecură 
Încercând să schimbe dragostea-mi în ură. 


Aluniș vecine, aluniș sărace 

Spune-i, câte lacrimi curg pân' se preface 
Din duioasă, blândă, inima păgână, 

Și la urmă, rece bulgăr de țărână. 


Ecaterina Pitiș. 


ga 

— Din Carnetul unui lesan. — 


Ín fata Traianului, de mult, erá o cládire 
veche, ce țineà colțul, cu bolți sonore, răzi- 
mate pe stâlpi de piatră, cu uluce vechi, 
stropită de toate noroaiele, mâniită de toate 
intemperiile naturii. Acolo sub bolți, pe scă- 
rile roase, de când țin minte, evrei soiosi în 
laibăre înverzite de vreme, țineau tarabă de 
schimb si un veșnic zuruit de carboave, 
purtate dintr'o mână în alta cu o dibăcie 
de prestidigitator, spuneau trecătorilor felul 
ocupației acestor cinstiţi negustori. În fund, 
sub tavanul murdar, un alt evreu, bâtrân 
ca un Faust, își așezase rafturile lui de an- 
ticar. Foi smulte, cu clasice versuri pe ele, 
sburau și se risipeau, căci la răspântia aceia 
băieții treceau și-și lăsau cărţile ca un bagaj 
inutil, acestui arhivar improvizat ce știă să 
adune și să fructifice trecătorul lor depozit. 
Mai încolo, sub bolta unei porți, se adunase 
un altul lângă niște dughene de ferărie, cu- 
mulând pe lângă traficul cărților vechi si pe 
acel ai mărcilor postale. Eră un fel de bursă 
a timbrului în plin aer, unde „picioarele 
umede“ cum li se zice la Paris, veneau 
să-și satisfacă dulcea manie de colecționari. 
Spre această bursă, sub tunelul porţei, că- 
lătoreau rarităţile tuturor țărilor, hârtiuţe efe- 
mere cu fel de fel de efigii, rendez-vous 
ciudat de capete încoronate, precum și capul 
de bou național care eră mai cu seamă la 
mare preţ. Astfel s'au stabilit cele două di- 
nastii nediscutate în materie, aceia a lui 
Șaraga și a Kuppermanilor. 

Neobosiţi cercetători de arhive, iscoditori 
și ingenioși, în curent cu bibliotecele caselor 
vechi, ale podurilor cu arhive și documente 
prețioase și a atâtor alte sfinte relicvii păs- 
trate prin gherghiruri din moși strămoși. 
Dela carte la timbru și dela timbru la hri- 
soave și documente, anticăria aceia în plin 
aer, bătută de ploi și vânturi, și bolta porții 
spre care se îndreptau picioarele umede ale 
atâtor maniaci, s'au preschimbat cu vremea 
în prăvălii cu vitrine încăpătoare și cu 
mândre firme respective. Comerțul mergeă 
precum cioclii, acești corbi funerari, pândesc 


fereastra unui bolnav în agonie ca să vadă 
licărind făclia străjuitoare spre a puteă atârnă 
crepul de doliu deasupra porţii, tot astfel 
acești prepelicari iscoditori pândeau și ei 
minutul suprem, minutul trist, după care 
ce-au strâns generații cu generații, stă să 
se împartă între moștenitori și să se iro- 
sească la cele patru vânturi. 

Bun și rău, hârtie scrisă ori imaculată, 
slovă veche cu ceardacuri capricioase și slovă 
nouă cu vești bune ori gânduri de dragoste, 
ziare cu alte vești și alte leaturi, pe toate la 
un loc le adunau și le cumpărau în norman 
cu kilogramul căutând apoi ca niște necro- 
fari profanatori, scrisoarea prețioasă ce s'ar 
puteă schimba în aur sau hrisovul scump 
prețuit de Academie. În pădurea aceasta stu- 
foasă de hârtie și de plicuri vechi, vânătoarea 
după capul de bour începeă și dupăce ma- 
terialul tot eră cercetat si cernut cu deamă- 
runtul, scrisori de dragoste și scrisori părin- 
tești, vești de o zi și gânduri intime, clipe 
fărîmate de vieață și prăfuite de colbul vre- 
milor, eră aruncat la gunoaie, vândut la bă- 
cani, ori reîntors la obârșie acolo unde merge 
paiul şi petica murdară ca să-și reînceapă 
eternul calvar. 

lașul însă, a murit încetul cu încetul, stradă 
cu stradă, casă cu casă, și odată ce și co- 
merțul a căzut, necrofarii noștri s'au mutat, 
când ici, când colo. Firmele celor două ge- 
nerații de anticari au emigrat când într'o 
hudiță când întralta, aciuindu-se după în- 
tâmplări și după afacerile ce le făceau. 

Acel ce însă își petrece multă vreme în 
atmosfera aceasta de hrisoave și lucruri vechi, 
ce poartă și duce în faldurile hainelor lui 
praful răscolit al altor vremi, nu odată se 
întâmplă să sfârșească prin a-și iubi meseria 
cu patimă și să devie la rândul lui un ade- 
vărat colecționar care se bucură când a găsit 
piesa rară de mult timp căutată și care su- 
fere când trebuie să se despartă de un lucru 
scump care-i înobilează vitrina. Bătrânul Şa- 
raga devenise și el unul dintre aceştia, și 
mi-l aduc aminte într'o dimineață de Maiu 

când își aveă právália la otel Traian. Se fá- 
cuse, se vede, că negustorul izbutise o afacere 
bună ori venise poate din provincie sau mai 
știu eu de unde, cu noi achiziţii. Sculat de 
dimineaţă își primenise vitrinile, si acú, ra- 
dios și rumăn, burtos cum eră, cu musteţile 
în jos si ochii șireți sub gene, se așezase în 
mijlocul străzii, si fără griiă de trăsurile ce 
treceau în sus și în jos, cu mânile în buzu- 
nare își priviă singur noile daruri, și eră atâta 
fericire si satisfacție în toată ființa lui, încât 
par'că toate acele vechi și prețioase lucruri, 
iscodite cu atâta trudă, le-ar fi adunat pentru 
plăcerea lui şi nu ca să le risipească din nou 
la cele patru vânturi. 

Dinastia cealaltă, ce s'a făcut nu știu, însă 
întro dimineaţă de curând, trecând pe cheul 
Dâmboviţei, acolo unde au fost izgoniți acum 
anticarii bucureșteni, ca un vechiu maniac 
ce sunt, m'am oprit în fața baracelor prăfuite. 
O căldură toridă domniă și vântul ca Simunul 
dogoritor din pustiuri purtă de ici colo ni- 
sipul de aur îngrămădit în movile pe piața 
Mihai-Vodă. Acolo, din rămășiți de dulapuri 
vechi, din fărâmături de chioșcuri, din uși 
stinghere ori din garderoburi hârbuite, și-au 
clădit noua citadelă sărmanii anticari. Care 

cum au putut, şi-au întins deasupra o pânză, 
sau aciuiat în voia vântului si a ploilor aş- 
teptând mușterii. Cărţi lângă cărți, volume 
fără noroc, tomuri pe cari au visat cine știe 
ce ochi, din toate veacurile si de toate vrâs- 
tele, în fel de fel de legături și scoarțe, ră- 
mășiți ale atâtor resfrângeri și ale atâtor 
biblioteci, jurnale și infolii, reviste efemere 
și foi de-o zi dorm toate la un loc, așteptând 
mâna binecuvântată ce le va scoate din nou 
la lumină și le va dă onoarea raftului în casa 
unui visător. 

Si în una din acele sărace bărăci, cum răs- 
foiam un volum cu foi îngălbenite, de Al- 
phonse Karr, privind pe deasupra cărții, am 
văzut deodată un om bătrân, cu barba ca 
omătul, cu ochii ca două pete de cerneală 
care mă priviau întrebător, 

Și nu știu cum, fulgerător mi-a revenit în 
minte casa aceea cu bolți sonore proptite 
pe stâlpii vechi, stropită de toate noroaiele. 
Brusc, jidovii ce ţineau tarabă, îşi sunară 
carboavele și un cap bătrân, ce semănă leit 
cu cel ce-l aveam în fața mea apării, sau se 
transpuse în cadrul acela trist și bătut de 
vânturi, ca o incarnare simbolică a anticarului 
de pretutindeni. D. Anghel. 


4 ==] 


Şi primăvara-i numai una... 


Cu fiecare zi ce moare te 'ngropi tot mai adânc si tremuri 
lubire fără de nădejde ce mi-ai lucit odinioară... 

Și amintirea ta curată ce-o simt si-acum cá mă 'nfioará 

Ca mâne se va prinde 'n hora fantomelor din alte vremuri... 


E pe sfársite primăvara si primăvara-i numai una; 

Cu fiecare zi ce trece sunt tot mai singur pe cărare... 
Și tu iubirea mea străină și năpădită de uitare 

La ce-ai mai lumină grădina pierdută pentru totdeauna!? 


O, stinge-te domol, departe, preasfântă candelă uitată, 

În preajma ta să cadă noaptea, să nu se vadă nici o floare... 
Ca visătorii cei de mâne porniţi spre răsărit de soare 

Voioși să treacă peste groapa iubirii mele de altădată!... 


£. Bârsan. 


= 


www.dacoromanica.ro 


380 


LUCEAFÁRUL 


Nrul 15—16, 1910. 


Ca sá nu sufár amarnic, 

Ca sá-mi uit dorul sadarnic 
Má voiu duce ca să zac 

În ogor bogat și darnic 
Unde-un nevăzut paharnic 
Umple cupele de mac... 


Barca somnului înceată 
Pe tăria depărtată 
Luneca-va printre nori. — 
Luneca-va... Încărcată 

De comoara ei bogată, 
Până 'n pragul lumilor, 


Mi-a sosit un sol de-acasă 
Și-a bătut la poartă 'n zori, 


Fâlfăiă din neagra 
Si din aripile sale, 


Pare că-mi spuneă o taină 


Nepătrunsă şi de j 


„Rupe vălul de mireasă 
Și cununa cea de flori!“ 


Somnul. 


Unde ’n fiecare clipă 
Necurmate se 'nfiripă 
Amăgiri cu amăgiri, 
Și se duc iar în risipă 
De-o bătaie de aripă 
Ale macilor subțiri. 


Macii, cupele lor pline 
Răsturnându-le spre mine 
Cu ameţitorul dar, 
Somnul or să-mi învenine, 
Vinul ros or să-mi închine 
Cu ’nmiitul lor pahar. 


=] 


Note de drum. 
L 


hainá 


Vântul, harfa-i să o 'nstrune, 
Coarda-i tristă să răsune 

În înflăcăratul ceas, 

Și suspinele-i nebune 
Tainic să le împreune 

Cu al ierburilor glas... 


Vântul în câmpia 'ntinsă 
Plece floarea cea aprinsă 
Cu a ei foi de somn și jar! 
Ca să fiu pe buze-atinsă 
Să pot crede că-s învinsă 
De sărutul tău amar! 

Alice Călugăru. 


Solul m'a luat de mână 
Cătră casă ne-am pornit, 
Pare Cauziam întruna 


jalnice cântări de morţi. 


Aruncaiu din mâni cununa 


ale: Ce 'mpleteam viclenei sorți 


IL. 


Vieaţă: Umbră și ţărână, 
Pentru ce m'ai pedepsit? 


O dă-mi credinţa ta curată, 
Închide-mi ochii, dragă tată, 
Căci s'a deschis al tău mormânt 


III. 


Să nu má ntreb unde te duce, 
Și când îţi vor cântă la cruce 
Să maud bulgării căzând. 


Căsuţa mea cu zidurile-albastre, 
Biserică a suferinţei noastre, 

Azi mam putere pragul tău să-l trec, 
Eu rătăceam in lumea cea de vise 
Când tu treceai de negrele abise 


Cu îngerii ce 'n raze te 


IV. 
Stai la margine de cale 
Suflete iubit de toţi, 
Vezi cá ”n jurul groapei tale 
Stau nepoți şi strănepoțţi. 


La groapa ta mă “nchin 
Femei ţi-o tămâiază 
Primeşte din senin. 
Mi-e sufletul pustiu, 
Eu nu ţi-am dat o rază 
Lumină la sicriu. 
Sălişte. 


petrec. 


Stai oprește-te şi pune 
Peste groapa ta cu flori 
Mânile spre rugăciune 

Cum le-ai pus de-atâtea ori. 


Ard flacări la mormânt, 
Nu ţi-am aprins nici una 
Din toate câte sunt. 
Veghez la groapa ta 
Trag clopotele 'ntr'una 
Și nu mă pot rugă. 
Maria Cuntan. 

La băi. 


Am întâlnit la o gară o cunoştinţă din ti- 
nerețe. O doamnă frumoasă, cu ochi visă- 
tori, foșnind din mătăsuri. 

Mi-a zâmbit de departe, răspunzând salu- 
tului meu, cu un gest elegant, ce-i scoteă 
la iveală brațul alb, ca al Junonei, ascuns 
până acum în dantelăria diafană. 

M'am așezat la masa ei, întrebând-o încă- 
trău călătorește și căutând cu ochii în văl- 
mășala publicului pe bărbatu-so. 

— Mă duc la Abazzia — spune ea cu un 
gest de oboseală. Sunt suferindă... și adierea 
Adriaticei îmi face așa de bine... M'am obis- 
nuit cu aerul de mare... 

O privesc cu mirare. Bag de seamă, că e 
mai frumoasă si mai voinică de cum o 
știam cu doi-trei ani înainte, pe când eră 
fată. Ochii îi străluceau mult mai ispititori, 
într'o lumină verzue, felină... 

Îmi amintiam de vremea când eră încă 
copilă, de balurile prin cari sa strecurat 
fără să fi întors capul nimănui, cu toate că 
eră o frumusețe desăvârșită. Îmi amintesc 
de după amiezile, când o surprindeam plivind 
desculță prin grădină, ori cosând la mașină, 
cu acea candoare de modestie, inconștie 
de frumuseța ei biruitoare. Şi-mi amintesc 
de anii ce se strecurau neînduraţi, unul câte 
unul, întunecând strălucirea frunței ei de 
marmoră și stânjinind mlădierea copilărească 
a miljocului ei de trestie. Și cum anii tre- 
ceau și grațiile ei începeau a se risipi, ca 
parfumul unui trandafir în glastră, și invizi- 
bile cute, asămănătoare rociului de paianjen, 
păreau a împrejmui coada ochilor ei fru- 
moși, — mi se păreă din ce în ce mai atrăgă- 
toare în resignarea ei, în modestia ce o 
prindeă așa de bine, în vorbă și în gesturi. 
Purtă o haină albastră, o haină simplă de 
tot, în care conturele trupului ei superb, 
iesau la iveală, ca un protest, ca o sfidare 
pentru toți acei somnambuli trecători, cari 
nu-și puteau deschide ochii pentru a-și mân- 
găiă privirea în aceasta comoară de frumu- 
seți. Zâmbia drăgălaș, cu o nuanță de mâh- 
nire pe buze, ca și când și-ar fi dat seama 
de nedreptatea ce i se face, nedreptate ce 
aveă să o răpună cu zile. 


Nu o mai vedeai nicăiri. Arare, când tre- 
ceai pe la geamul ei, perdelele tremurau ușor, 
și bănuiai abiă că răsuflul ei le-a mișcat. 

La baluri nu mai mergeă, când o întâlniai 
ieșind dela biserică, o întrebai cu mirare: 

— Bine, domnişoară, se poate să nu mai 
ieși nicăiri? Te-ai supărat pe lumea asta? 

Ea zâmbiă: 

— Nu sunt supărată pe nimeni. Dar e 
mai bine acasă cu mama. Aveţi d-voastră 
fete mai tinere la petreceri... eu sunt fată 
bătrână... 

Erà o mustrare în vorbele ei sentențioase, 
dar și un fel de împăcare cu soarta neîn- 
duplecată. Eră resignarea fetei frumoase și 
sărace, care vedeă cum toate prietenele ei 
se mărită, în vreme ce ea rămâne singură 
și părăsită, ca întrun amurg, ce o învăluie 
cu întunerecul lui mângăietor și rece în 
aceeaș vreme, 

Simţiam cum ceva mi se mişcă în suflet 
și îmi ziceam: Câţi băieți cum se cade ar fi 
fericiți să-și ia de nevastă așa un înger. 
Erà o Cenușotcă, un diamant în năsip, căreia 
nu-i lipsiă decât poleeala, o rază de soare, 
ca s'o scoată la iveală, în toată splendoarea. 

* 

Și raza de soare a venit și ea. 

Un proprietar tânăr, unul din acei puţini 
fericiți, cari nu caută în vieață decât o ne- 
vastă care să țină la el. Cum treceă odată 
în goana fugarului, a zărit-o. Și-a oprit 
roibul și a privit lung la fata, ce pliveă 
desculță printre flori... Soarele îi încunună 
părul, în lumina mângâietoare a asfințitului. 
Ea şi-a ridicat ochii, sa înroșit, pe urmă 
şi-a văzut de lucru, deși degetele îi tremurau 
sub privirea de foc, ce o săgetă. Călărețul 
a pornit la pas, ca și când nu sar îndură 
să mai plece, şi-a mai întors încă odată 
privirea înspre vedenia, care stă tot plecată 
asupra stratului de fiori, în revărsarea aurie 
a asfințitului. 

S'a oprit la cel dintâiu han, a schimbat 
câteva vorbe cu un prieten, la un păhar de 
vin, şi s'a culcat de timpuriu, ca un mun- 
citor obosit ce eră. De cum și-a închis ochii, 
i sa făcut o mare lumină în suflet. Vedeă, 

mai deslusit ca înainte, arătarea ei grațioasă, 
plecată asupra stratului de flori, şi-şi închi- 
puiă că o vede în grădina lui, ca o păsă- 
rică prinsă în colivie... Îi spuneă cuvinte de 
dragoste, în acea dulce beţie a inconstienfei, 
când visul şi vieața se amestecă... 

Toate cunoștințele lui de până acum ră- 
mâneau în umbră, în vreme ce chipul ei se 
ridică tot mai stăpânitor, în cadrul vrăjit 


al iubirii. 
* 


Dimineaţa, dupăce se trezi din reveriile 
acestei nopți albe, s'a dus să-i vorbească. A 
stat puțin si nu i-a zis decât câteva vorbe: 

— Domnişoară, eu te cunosc de mult... 
de când erai mică... Poate nu-ți mai aduci 
aminte... 
teori... si ieri, când te-am văzut... 
hotărît să-ți spun ceva... 
dină mare si am case... dar nu e cine să 
plivească acolo... nu e cine să le poarte de 
grijă... N'ai veni d-ta sá fi stăpână acolo? 

Bătrânii i s'au umplut ochii de lacrămi, 
iar fata s'a roșit ca un trandafir, pe urmă 
s'a făcut albă ca păretele. 

Venise prea fără veste acest trăsnet or- 
bitor în întunerecul ce împrejmuiă vieața ei 
de sărăcie și desnădejde. 

Tânărul înţelegeă și el, că prea se grăbise. 
Bătrâna bâlbăiă frânturi de cuvinte: „Dom- 
nule... e un noroc pentu noi... eu cunosc 
familia d-tale... dar vezi d-ta... e prea fără 
veste, să putem spune ceva“ în vreme ce 
fata îl priviă palidă, cu ochi mari, în cari 
el cetiă atâtea făgăduinţi. 

S'a ridicat și s'a înclinat ușor: 

— Mă iertaţi pentru îndrăsneală, d-şoara 
va aveă răgaz cândva să-mi scrie un şir... 

La despărțire i s'a părut că mânuța ei 
tremură uşor. Așa tremură un pui de vrabie, 
un pui ce a căzut din cuibul lui cald, si îl 


surprinzi sbătându-se în iarbă... 
* 


După două săptămâni, cari i se părură o 
veșnicie, el primi un bileţel parfumat, chiar 
când eră în toiul muncii. Secerătorii munciau 
de zor în valurile de aur ale holdei, iar el 
împărțiă porunci, fără să-şi mai arunce pri- 
virea înspre locul, de unde aşteptă să so- 
sească băiatul cu posta. Nu mai nădăiduiă 
nimic acum si se gândiă adese cu un zâmbet 


m'am 
Am şi eu o gră- 
H 


LUCEAFĂRTI, 


M'am gândit la d-ta mai de mul- 


Nrul 15—16, 1910. 


de mâhnire: pe a cui seamă adună el atâta 
amar de roadă, când casa lui eră goală şi 
grădina pustie! 

Rupse cu grabă plicul și ceti un cuvânt, 
un Singur cuvânt, care prețuiă pentru el mai 
mult ca tot belșugul roadei și ca toate co- 
morile din lume: „Vino!“ 

Soarele s'aplecă spre asfințit;, făcii semn 
secerătorilor să contenească din muncă și 
porni spre casă. 

În curtea largă, când împărțiă plata mun- 
citorilor, aveă un zâmbet de copil fericit. 
Spuse servitorului să-i înșele roibul, apoi 
adause : 

— Și scoate, măi băiete, trei vedre de vin 
pentru creștinii ăștia, trei vedre, măi, din 
cei mai bun! 

Oamenii izbucniră în aclamări, privindu-se, 
în aceeași vreme miraţi: ce-o fi având dum- 
nișorul astăzi de e așa de darnic? 

Șopteau și chibzuiau în fel şi formă. O 
nevastă cu ochi iscoditori spuse: 

— Ştiu eu ce are domnișoru. l-o sosit o 
scrisorică dela oraș... de aia-i așa vesel 
nu vedeți, că și încalecă, 

Oamenii o priviau convinși pe jumătate, 
ștergându-și mustațele după băutură. 

— O fi, tu, mai știi!... 

* 

Nunta s'a făcut așa de repede, încât lumea 
n'a avut destul răgaz, să-și exprime mira- 
rea. Lăudau cu toţii pe mirele generos și 
pe norocoasa mireasă. Conglăsuirea eră așa 
de armonică, ca și când toată lumea ar fi 
fost răpită de acel vârtej de deliciu, care 
învăluiă pe cei doi însurăței. Simţiau cu 
toții adierea unui curent înviorător, a unei 
porniri spre idealism, lucru ce îi emoţionă 
cu atât mai mult, cu cât în vieața de toate 
zilele nu prea bătătoriau aceste cărări de 
toți lăudate. E 

Cei doi tineri s'au pierdut ín umbrá, ín 
umbra viorie a oamenilor fericiţi, cari nu 
mai au a face cu lumea, înțelegând pe deplin 
marele mister al vieţii, că fericirea e în noi 
înşine și nu în amăgirile lumei ce ne încon- 


joară. 
* 


Acum, că o vedeam singură, pornind de- 
parte, în strălucirea Írumsefei si a eleganței, 
má gándiam cu mâhnire la credința, ce o 

pusesem în dăinuirea fericirei lor. Îmi veniă 
să o întreb câte ceva, dar vorba mi se opriă 
în gât, când o vedeam aşa fără de gânduri, 
preocupată numai de drumul ce aveă să-l facă, 
de distracțiile ce o așteptau pe țărmul mării. 

Pe o clipă îmi răsări în minte chipul 
luminos al fetei pe care o admirasem în 
cadrul modestiei, dar imagina se prăbuşi 
repede în neant, ca o stea căzătoare. 

Se dase semnalul de plecare. Ea se ridică. 
întrebându-mă cu un zâmbet: „Eşti bun să 
mă însoțești până la cupeu?“ Doi hamali 
cărau încovoiaţi două cofere mari și o su- 
medenie de cutii. Am inșfăcat și eu două 
cutioare, de cari doamna îmi spuneă să 
port mare grijă, căci sunt pălăriile ei cele 
mai nouă, comandate direct pentru Abazzia. 

La despărțire mi-a întins mâna, fără de 
mânușă, un favor acesta. 

— Și mo să te plictiseşti, doamnă, pe 
acolo singură? 

— Ei bine, ce să fac? Bărbatul meu e 
așa de ocupat sărmanul, iar eu trebuie să 
plec, înţelegi d-ta: trebuie... sunt suferindă. 

Mi-a întins, cu un deosebit farmec, mâna 
spre sărutare, lăsând să se întrevadă iarăș 

brațul ei gol, până sus, din labirintul dan- 
telăriei, 

— Şi d-ta de ce nu vii, ce ești așa ursuz... 
nu-ți închipui ce fericire e să stai acolo, 
fără nici un gând. Când m'am așezat la 
masa de pe peron, în așteptarea trenului meu, 
am răspuns la fluturarea batistei si a zâm- 
betului ei, în vreme ce icoana ei încearcă 
să mi se înfățișeze încă odată, din valurile 
luminoase ale trecutului. 

Dar nu mai izbutiam să o prind, cum nu 
mai zăriam nici chipul ei de acum, pierdut 
în zgomotul vagoanelor și în pufăiturile lo- 
comotivei. 

Ci un alt chip, unul la care nu mă gân- 
disem până acum nici eu si, probabil, nici 
ea — îmi răsăreă din ce în ce mai deslușit. 

Eră un tablou: muncitorii se încovoiau 
supt arșița soarelui, să adune în snopi bel- 
șugul roadei și stăpânul stă tolănit la umbra 
unui frasin, posomorit, sucindu-și o țigară, 
în vreme ce acceleratul se pierdeă în de- 
părtarea fumurie, spre lumea cu cer mai al- 
bastru, spre colțul de rai, unde nu sunt 
oameni posomoriţi, și nu sunt gânduri... 

Al. Ciura. 


=] 


Cântec. 


Frágar bătrân ce-ai străjuit 
Fereastra casei mele 

În timp senin de fericiri 

Si 'n ani de zile grele. 


Atâtea tainice-amintiri 
De umbra ta mă leagă 
În tânguitul tău ascunzi 
Povestea mea întreagă 


Tu ai văzut frumosul chip 
Ce mi-a fost drag în lume 
Noroc pierdut... din care azi 
Mi-a mai rămas un nume. 
Aurelia Pop. 


=] 
Strofe. 

(Hafis.) 
lubirea e o taină nepătrunsă — Slăviți să fie sfinții toți din ceruri: 
Nici glasuri ingeresti nu sunt în stare Martiri, apostoli, îngeri, sfinți părinți — 
Să tálcueascá lumii mărginite Dar inima zdrobită de iubire 
Nemărginita, sfânta ei splendoare. Mai sfántá-i decât mii şi mii de sfinți. 

Avrig. Vasile Stoica. 
= 

Poporanismul. 


— O anchetă literară. — 


Unul din martorii acestei porniri spre popor 
a intelectualilor descrie astfel mișcarea 
aceasta: 

„O chemare puternică a răsunat dela un 
capăt al imperiului la celalt, chemând pe 
toți acei la cari conștiința n'a amorțit sá 
meargă pentru mântuirea patriei si a ome- 
nirei. Toți plecau frunțile înaintea acestei 
chemări. Un dor neînchipuit de martiriu, o 
revoltă în contra vieții neomenesti trăite 
până atunci, îi împingeau spre popor — si 
părăsind casa părintească, averea, cariera, 
acești entuziaști înălțați de o credință nouă, 
nu cunoșteau piedici, nu cântăreau jertfele, 
nu se dădeau îndărăt înaintea oricărei sufe- 
rințe, dorind să moară mai bine decât să se 
oprească din drumul apucat. 

Acest entuziasm care cuprinsese tineretul 
a fost așa de contagios încât în curând în 
rândurile intelectualiior ce mergeau în popor, 
s'au văzut oameni cu poziție perfect stabilită, 
proprietari mari, magistrați, doctori, militari 
cu grade de colonel și general“. 

Tot aceşti oameni formară armata mare a 
poporaniștilor. Această mișcare cu greu poate 
fi numită o mișcare politică. Mai mult semănă 
a fi o cruciadă, căci aveă caracterul contagios 
al tuturor mișcărilor religioase. 

Poporaniștii acestei epoce tin- 
deau nunumai spre un scop practic, 
dar căutau mai ales a-și satisface 
o adâncă trebuinţă de curățire su- 
fietească a persoanei lor. Aveau con- 
vingerea adâncă că pentru a ajunge la per- 
fecția morală a omului este necesar înainte 
de toate de-a pune în perfectă concordanță 
convingerile formate cu vieata de toate zilele. 
De aceea poporaniștii conziderau că trebuie 
să părăsească mediul social în care se nășteau, 
pentruca să devie lucrători sau țărani. Această 
trecere dintr'un strat social într'altul trebuie 
făcută întrun mod radical, încât orice legă- 
turi, fie chiar cele mai personale și intime, 
trebuiesc rupte fără crutare. De sigur că rea- 
lizarea acestei convingeri a dat naștere la 
multe drame în vieața sufletească intimă a 


(Urmare.) 
poporaniştilor, căci adeseori omul trebuiă să 
calce pornirile cele mai delicate de inimă 
pentru a se conformă riguros crezului său. 
Au fost fete cari, părăsindu-și părinții, își luau 
rămas bun dela un tată sau o mamă iubită. 
Logodnice și soții cari rupeau orice legături, 
pentrucă logodnicul sau soțul nu împărtășeau 
această convingere și nu voiau să meargă 
împreună cu ele. 

Procesele politice ale poporaniştilor dela 
1874 și 1876 au dat pe față toată mărimea 
sufletească a acestor intelectuali poporanişti. 

Procesul celor 50, care s'a judecat la 1874 
la Moscova, a impresionat așa de adânc so- 
cietatea rusă, încât răposatul cancelar al im- 
periului rus, prințul Gorceakoff, care azistase 
personal la desbaterile acestui proces, a ex- 
clamat dupăce ascultase discursurile acuza- 
ților: 

— Au revenit timpurile Apostolilor, acești 
tineri au de gând să întemeieze o nouă so- 
cietate omenească. Sunt niște visători, iar nu 
criminali. S'a făcut rău că s'au dat pe mâna 
justiţiei. 

În acest proces discursul d-rei Bardina, o 
fată de 20 ani, a arătat că poporaniştii acestei 
epoce, deși socialiști, însă n'au fost revolu- 
ționari. Acuzata a declarat înaintea judecă- 
torilor că procurorul acuzator greșește zicând 
cum că dânsa și tovarășii ei aveau de gând 
să distrugă familia, religia, proprietatea par- 
ticulară și în fine statul. 

— Noi n'am voit și nu voim distrugerea 
familiei, ci din contra voim ca orice om să 
aibă dreptul și putinţa de-a aveă o familie. 
Să nu mai existe în societate nici prosti- 
tuata nici prostituatul. Noi n'am avut 
de gând să distrugem proprietatea, căci voim 
ca fiecare om să aibă drept egal la bunurile 
obștești pentru adunarea cărora trebuie să 
muncească toți la fel. N'am voit să distrugem 
religia, conziderându-o ca o afacere de con- 
știință a fiecăruia, deci voim libertatea con- 
ştiinţei, În fine, isprăvi d-ra Bardina, n'a 
putut să ne treacă prin gând nici distrugerea 
statului, căci aceasta va fi opera poporului 

și dela dânsul depinde forma care va voi sá 
dea statului său. 

Cu toată profesiunea aceasta de credință 
a acuzatei, dânsa a fost condamnată la 8 ani 
de muncă silnică în Siberia. 

Guvernul rus cu ferocitatea care îl carac- 
terizează a persecutat cu atâta cruzime pe 
acești poporaniști, încât dintr'o parte deveni 
imposibilă orice propagandă pașnică printre 
lucrători si țărani, iar dintraltă parte în su- 
fletele îndurerate, necăjite și jignite ale acestor 
intelectuali, dragostea de care erau cuprinși 
pentru omenirea întreagă, încetul cu încetul 
se transformă în ură în contra persecutorilor, 
iar ura adeseori cereă mai mult decât apă- 
rarea personală, cereă răzbunare pentru jig- 
nirile aduse. 

La 1881, uriașul executor al împăratului 
Alexandru Il, Jekaboff, înainte de a fi spân- 
zurat a declarat judecătorilor săi: 

— Am venit pe arena istoriei cu toată dra- 
gostea; am implorat dela pătura cârmuitoare 
milă și îndurare pentru poporul de jos. Mi s'a 
răspuns prin pușcărie, muncă silnică și exil 
în Siberia. — Acuma venim cu preceptele din 
biblie, iar nu din evangelie — zicem — ochi 
pentru ochi și dinte pentru dinte. 

Astfel, cu aceste cuvinte a lui Jekaboff s'a 
încheiat perioda biblică a poporanismului în 
Rusia. 

Dintr'o parte ocârmuirea prin persecuții a 
pus capăt acestei mișcări poporaniste ne- 
revoluționare. lar dintraltă parte popo- 
raniștii însăși s'au convins că în straturile 
muncitorimii și a țărănimii nu există de loc 
acel ideal social întemeiat pe dreptate și dra- 
goste care a fost visul lor. Că poporul mun- 
citor ca și straturile suprapuse sunt deopotrivă 


de corupte de societatea actuală omenească 
si că pentru a realiză idealul conceput este 
necesară morala omului cult în toată puterea 
și mărimea acestui cuvânt. De aceea în mo- 
mentul de față poporanismul în Rusia nu mai 
are trăsurile caracteristice ale poporanismului 
descris mai sus. El s'a fracționat întâiu în 
două partide mari politice și pe urmă într'o 
mulțime de organizații mici cari s'au despărțit 
din cele două mari partide: partidul social- 
democrat și partidul socialist-revoluționar. 

Deosebirea dintre aceste două partide dela 
1905 încoace e foarte mică și neînsemnată, 
căci ambele partide sunt marxiste și revo- 
luționare; nici chiar în tactica ambelor par- 
tide nu există mari deosebiri. 

Atât social-democraţii ruși cât și social- 
revoluționarii consideră că realizarea idealului 
lor social se va face de jos în sus. Dar pentru 
aceasta nu e nevoie de sentimentalismul po- 
poraniștilor, nu e nevoie ca intelectualii pentru 
a deveni folositori poporului să îmbrace haina 
lucrătorului sau sucmanul ţăranului, să devie 
lucrător de meserie sau argat, să părăsească 
stratul social din care face parte și să se 
coboare în popor. E destul ca dânsul să ducă 
poporului incult lumina cunoștințelor sale, 
muncind ca un om cult în straturile munci- 
torimii, lăsând ca poporul muncitor singur 
folosindu-se de lumina cunoștințelor căpătate 
prin intermediul intelectualilor să-și croească 
viitorul său conform marelui ideal socialist. 

Atât, în trăsături largi, este tot ce cred 
necesar a vă scrie în ceeace privește popo- 
ranismul din Rusia. 

Primiţi, d-l meu, asigurarea stimei și dra- 
gostei mele. 


(Va urmă). Zamfir C. Arbure. 


[=] 


Dări de seamă. 


AL G. Florescu, Chinul. Piesă in 3 acte. Retipă- 
rire din „Convorbiri Literare“. București, 1910. 111 p. 
Preţul 2 Lei. 

S'ar părea că cei câţiva scriitori dramatici, ieșiţi 
de curând din cercurile mai aristocratice, ar fi mai 
mult niște amatori abili, decât scriitori în puterea 
cuvântului. D-nii Florescu, Miclescu, Diamandy şi, în 


parte, chiar şi Lecca cunosc destul de bine tehnica 
teatrală şi pricep să dramatizeze, în condiţii conve- 
nabile, un subiect găsit de dânşii, sau la nevoie in- 
spirat din aite literaturi. Dialogurile curg, fade uneori, 
cu colorit mai picant de altădată; acțiunea se imple- 
tește cum dă Dumnezeu, fără să se mai ţină totdeauna 
seama de anumite legi psihologice. Și dacă piesele 

lor — aproape toți aceşti autori îşi numesc lucrările 
„piese“! — nu au un fond mai distins prin originali- 
tate şi nici o formă literară mai consistentă; dacă nu 
țin afişul timp mai îndelungat şi în mișcarea noastră 
literară nu fixeză nici un moment de senzaţie, — ele 
lasă totuş o urmă de parfum și ridică discret perdeaua 


de pe un colţ de vieaţă prea puţin utilizată în lite-. 


ratura noastră, zugrăvindu-ne moravuri şi mentalități 
caracteristice pentru stratul social din care autorii fac 
parte. 

Pe mine, de pildă, „Chinul“ d-lui Florescu nu mă 
interesează ca lucrare de artă. D-sa este un tempe- 
rament prea rece pentru scenă, convorbirile d-sale 
sunt prea fără miez şi figurile d-sale prea sunt auto- 
matice. Caut suflet şi patimi în această dramă, ca în 
oricare alta, şi nu găsesc decât persoane de duzină, 
cu vorbe convenţionale și cu intrigi mărunte. Nimeni 
nu va puteă să mă convingă că subiectul „Chinului“ 
constitue o țesătură de mâăiestru. Un doctor pedant 
se logodește și, auzind că părintele său a murit nebun, 
se teme de legea teribilă a eredității și desface to- 
godna, cu gândul să se impuş:e. Când eră însă ca să 
fie, vine mamă-sa și-i destăinueşte, că el nu este fiul 
părintelui nebun, ci e născut dintr'un părinte ilegitim 
şi paralel cu cel crezut... O păcăleală nostimă, dar 
o anecdotă puţin spirituală, în urma căreia catastroia 
dramatică e evitată. Si se sfârşesc toate bine, ca în 
romanele sentimentale. 

Dar dacă, cum ziceam, combinaţia aceasta, orfană 
de fantazie, a d-lui Florescu nu are nimic comun cu 
arta şi se pierde în noianul celei mai palide literaturi 
dramatice, „Chinul“ ne aduce totuș câteva contribuţii 
la cunoaşterea unui mediu anumit. Raportul dintre 
eroul Dinu și libidinoasa doamnă Zoe, pe urmă însuş 
trecutul mamei lui Dinu oferă câteva indicii pentru 
un critic social. Regretabil este in orice caz, că acești 
autori dramatici sunt aşa de puţin risipitori în culori. 
Când dau de urma unor tipuri de aceste, nu le dau 
cuvenita notă de intensitate, pare că le-ar fi milă să 
spună tot ce ştiu despre ele. 

De încheiere mai observ, că în direcţia aceasta, a 
dramei sociale, ne putem aşteptă la o frumoasă des- 
voltare. O spun pentrucă publicul nostru teatral ma- 
nifestă, în timpul din urmă, un interes destul de pro- 
nunţat pentru ele. Fi-va el d-l Florescu, sau altul, 
care va creă o „piesă“ întradevăr de rezistenţă, ră- 
mâne să vedem mai târziu. Deocamdată „Chinul“ nu 
e cu plăcere. 5 

Petre V. Hanes, Studii de literatura română. 
Bucureşti, 1910. 250 p. Preţul 2 Lei. 

Când este vorba de d-l P. V. Haneș, un fecund 
autor de cărți didactice de limba română la București, 
nu putem să nu zâmbim de faimoasa caracterizare cu 
care, întrun manual al său, ne-a prezentat vieaţa poe- 
ților Vlahuţă si Coşbuc: 

„D-l Al. Vlahuță — scrie profundul biograf — ocupă 
astăzi un loc de funcţionar în administraţia Casei şcoa- 
Jelor. Acum câţiva ani luă parte activă la publicistică, 
fie colaborând, fie conducând reviste. D-} Gh. Coşbuc 


este colegul de funcţiune al d-lui Vlahuţă la Casa 
şcoalelor şi este originar din Transilvania, unde a scris 
prin diferite ziare si reviste...“ 

Din păcate tonul acesta de cea mai sacră simpli- 
citate dăscă'ească şi forma aceasta vulgară de a se 
exprimă în materie literară le regăsim dealungul tu- 
turor „studiilor“ de-acum ale d-lui Haneş. Alegem la 
întâmplare: 

„De obicei se aminteşte ca şcoale literare 
(observați gramatica!) societatea „Jun mea“, înfiinţată 
la laşi în 1867, având ca critic autorizat pe d-l Ma- 
iorescu, apoi şcoala lui Haşdeu, sau școala „Revistei 
Nouă“ si şcoala d-lui Gherea, sau a revistei „Con- 
timporanul“. Alte şcoale literare mai vechi nu se amin- 
tesc, zic, de obiceiu. Cu toate aceste au mai existat 
două, una la finele secolului al XVIII-lea, pe la 1780, 
acum vreo sută şi treizeci de ani (observați 
socoteala!) şi alta la jumătatea seco ului al XIX-lea, 
pe la 1840, acum vreo 69 de ani (socoteala iarás 
exactă!) Școala dela 1780 este cunoscută sub numeie 
de şcoală latinistă...“ etc. etc. 

Cu chipul acesta îmbâcsit și primitiv de a scrie, 
d-l P. V. Haneş servește amatorilor diverse cercetări, 
mărunţişuri cronologice, împărțiri pe capitole și cla- 
sificări. O parte a căiţii conţine fragmente literare din 
trecut și manuscrise inedite, cari fac repede gloria 
oricărui cercetător. În alte pagini găsim lucrări şi în- 
demnuri din Seminarul de filologie, cari poartă încă 
urmele proaspete și sfatul binevoitor a! profesorului 
— „am avut ocaziunea să cunosc prin d-i Densuşianu 
o broșură“! — şi toate la un loc constitue o serie de 
aride şi elementare lecţiuni pentru minori intelectuali. 
Genul acestor lecţiuni nu se poate defini, neavând un 
caracter pur filologic, sau un altul pur literar. E ceva 
hibrid în ele, d-l Haneş fiind un tip intermediar între 
„Brămătic“ şi istoric literar. 

Probe de hărnicie ne dă d-l Haneș, de sigur. No- 
titele şi extrasele d-sale îşi au ele interesul lor. Dar 
pentru a le închegă pe acestea în capitole rotunzite, 
se cere între altele şi o seamă de talent literar în 
expunere şi un spirit oarecare de sinteză şi aceste 
însuşiri îi lipsesc deabinele d-lui Haneş. Și istorio- 
graful fără stil şi fără pasiune caldă pentru subiectele 
sale rămâne un simplu înregistrator, sau un profesio- 
nist din industrie. 

Părţile cărţii în cari d-l Haneş devine cu totul in- 
util sunt cele referitoare la literatura modernă. Ochiul 
care se mărgineşte la prăfuitul manuscris din vreo 
arhivă nu ştie pătrunde în sufletul scriitorului. Valoarea 
lui Vlahuţă o judecă după partea lexicală a limbei lui 
şi după rangul ce-l ocupă la Casa şcoalelor. La Sa- 
doveanu găseşte că „întrebuințează expresii prea mol- 
doveneşti“. Și întrun articol se laudă, că d-sa face 
adevărata cultură estetică a elevilor săi, analizându-le 
producţiile poetice incolore si puerile ale unui tânăr 
versuitor, Al. Gherghel!! Pe tinerii efebi dela „Viaţa 
Nouă“, cari „dacă nu s'au impus încă se vor impune 
în curând“ pe Ervin şi pe alţi ilustri necunoscuţi d-l 
Haneș pune mare preţ, ceeace, ca elev al d-lui Ervin, 
nici nu-i şade rău, dar e absurd cu siguranţă. 

Pentru spiritul strâmt şi unilateral cu care vorbeşte 
de trecut, cât şi pentru perfecta sa neputinţă de a 
tălmăci rostul şi valoarea manifestărilor literare mai 
nouă, găsim că „studiile“ d-lui Haneş sunt la un nivel 
inferior: umplutură, sfătoşenie şi superficialitate. 

* 


N. Cartojan, Alexandria în literatura românească. 
Lucrare premiată de universitate. Bucureşti, 1910. 101 p. 

Povestirea despre Marele Alexandru Machedon, atât 
de mult răspândită în poporul nostru, a fost subiectul 
unei reuşite cercetări a d-lui N. Cartojan, tânăr pro- 
fesor in Bucureşti. Contrar manierei ușoare de im- 
provizator a d-lui Haneş, d-l Cartojan ne dă o mono- 
grafie temeinică din trecutul literaturei noastre popo- 
rane şi ne surprinde cu un aparat bogat de cunoștințe, 
de izvoare dela noi şi de aiurea, făcând astfel onoare 
întâilor noştri cercetători pe acest teren al vechiului 
folclor comparat, răposatului Haşdeu și lui Gaster. 

Dupăce face geneza minunatei povești, arătând cum 
sa format ea din textele istoriografilor lui Alexandru 
Machedon şi din elemente egiptene şi asiro-babi:oniene, 
autorul ne spune că textul primitiv al legendei s'a 
pierdut, dar că se cunosc alte 20 de texte vechi, păs- 
trate în manuscripte pe la diverse biblioteci din Eu- 
ropa. Din imperiul bizantin, unde s'a format, romanul 
a apucat trei drumuri: spre popoarele romane, ger- 
mane şi spre cele slave şi numai mai târziu spre cele 
din Orient. La noi Românii s'a ivit mai întâiu într'un 
manuscris sârbesc, care a fost tradus în Ardeal. Tra- 
ducerea acesata, copiată la 1620 de popa loan din 
Sâmpetru si găsită la 1860 în comuna Micăsasa, d-l 
Cartojan o analizează din punctul de vedere al ve- 
chimei si al dialectului, o pune apoi in paralela cu 
texte ulterioare şi din toate reconstitue un prototip, 
o schemă pe care o reproduce. În tipar Alexandria a 
apărut în româneşte la 1794, de translatorul Dimitrie 
lercovici, din Sibiiu. 

Aceste informaţiuni amănunțite şi comentariile lor, 
făcute cu mult aparat şi cu deosebită intuiţie, eluci- 
dează în mod desăvârșit întreaga problemă a popularei 
legende şi ne dovedesc cât de necesară este migă- 
loasa activitate pe terenul vechei noastre literaturi. 

* 

D. Anghel şi St. O. losif, Cireșul lui Lucullus. 
Bucureşti, 1910. 235 p. — D. Anghel și St. O. Iosif, 
Portrete. Nr. 580 din „Biblioteca pentru toți“, 90 pag. 

Volumele anunţate aici cuprind o parte nouă din 
munca încordată a acestor doi scriitori, cari prin o 
colaborare frăţească au știut multă vreme să apară 
alături, în diverse publicaţiuni. Obicinuiţi a-i vedeă 
iscăliți mai mult sub producţiuni poetice, rămânem 
acum surprinşi in faţa măestriei cu care ştiu să-şi 
îmbine gândurile şi în forma nelegată a prozei. lată-ne 
pe nesimţite îmbogățiţi cu doi noi prozatori de frunte, 
mai puţin povestitori, mai mult impresionişti și cuge- 
tători, în scrisul cărora fantazia poetică continuă să 
lucreze cu vioiciune, iar spiritul de observaţie să dea 
la iveală fineţe neîntrerupte. Ca procedeu ei par a se 
deosebi de prozatorii nostri curenţi. Ca gust sunt mai 
selecţi şi mai originali în felul lor. Ca subiecte ei aduc 


o serie de elemente nouă. lar metaforele multe, pre- 
sărate în text ca floricelele într'o luncă, dau scrisului 
lor un aspect de elită. Mai ştii, dacă proza aceasta 
cultă a celor doi poeţi n'are să fie genul prozei viitoare? 

Calitatea principală a celor doi este desigur incadra- 
rea unor anumite tipuri caracteristice din viața lor, 
sau uneori din imaginațiunea lor. Bătrânul viteaz 
Lucullus, care-şi îngroapă fruntea în mâni și începe 
să plângă, pe când ramurile de cireş sculură o ploaie 
de petale albe deasupra lui, etse o figură vie, ca și 
Pherenike, expresia tipică a mamei, care simte și ea 
durere în umăr, când fiul ei Criton, luptătorul, este 
mușcat de adversarul său. Darul acesta de a zugrăvi 
oâmeni și a descoperi suflete, aşezându-le într'o at- 
mosferá romantică, autorii noştri îl manifestă îndeosebi 
în portretele lor literare, prin cari salvează pentru 
istoria noastră literară câteva date şi observaţiuni 
de preţ. Răposatul Beldiceanu, cu isvorul său nesecat 
de energie, apoi paradoxalui Gruber, gnoniul decorativ 
Gheorghe din Moldova, supranumit și conquistadorul 
de himere, dacă nu vor trăi prin operele lor, vor aveă 
desigur frumoase monumente în aceste portrete, 

Figurile aceste apuse trec ca umbrele cucernice 
pe dinaintea sufletului celor doi scriitori. Farmecul 
lucrurilor vechi ce leagănă mereu fantazia. Amintirile 
renasc din isvoare bogate şi iată-ne într'o lume par- 
ticulară: casele vechi, cu streşini mari şi cu parma- 
clăcuri turcești, cu mușşcate roşii la fereşti si cu 
leandri în cerdac, apar înaintea noastră cu dispăruţii 
lor locuitori. Boeri cu barbele albe ca omătul, femei 
bătrâne ca parcele ce torc la firul vremii, Slujnica 
bătrână și paraziţii adăpostiţi la curți boerești răsar 
ca dintr'un vis, în variate culori şi cu multă duioşie 
şi pietate, arătându-ne contrastul drastic dintre lumea 
de azi şi cea legendară. 

Sunt frumoase amintirile aceste, căci își au poezia 
lor proprie, resemnată şi intimă. Ar fi însă greșit să 
credem, că autorii sunt cu totul cufundaţi în admirarea 
celor ce nu mai sunt. După ce-și dau tributul trecu- 
tului, după ce într'un lirism nestavilit sau răsfățat pe 
plaiurile legendelor şi ne-au dat povestea scăpărătoare 
de frumuseți a „Trandafirilor Roşii“, ei ştiu privi cu 
multă bunătate în faţa vieţii reale, ştiu să prindă un 
zgomot, o mişcare, o clipă de seninătate — cetiţi schița 
„Bullier“! — si toată filosofia lor din „Spovedanii“ 
se reduce la o apărare caldă a vieţii trăită zi cu zi, 
clipă de clipă. H. Chendi. 

* 

Albumul Bunea, editat de Clericii Semina- 
rului Bunei-vestiri, Blaj 1910, 80 mare, 224 pp. 

Se împlineşte o jumătate de an dela moartea unei 
figuri măreţe a neamului nostru, și, alături de cele- 
lalte semne de jale, clericii istoricului seminar al „Bu- 
nei-vestiri“ din Blaj, au ţinut să-și achite şi ei tri- 
butul de recunoştinţă, cu care datorau fostului lor 
Rector, marelui bărtat al neamului şi al bisericei 
noastre. 

Publicul românesc, cere şi-a manifestat într'un mod 
aşă de rar durerea cu prilejul funerariilor fericitului 
Bunea, ar fi așteptat, poate, să apară mai de vreme 

acest album, care înfăţişează în chipuri şi colecții de 
articole jalea neamului la groapa unuia dintre marii 
săi fii. 

Când va răsfoi însă paginile acestui elegant album, 
va înțelege câtă muncă s'a concentrat pentru adunarea 
articolelor risipite în presa noastră de zi si în reviste; 
câtă osteneală s'a cheltuit pentru câștigarea fotogra- 
fiilor, cari, în mare parte, sunt cu totul necunoscute 
publicului românesc. Mai sunt apoi greutăţile tehnice, 
împreunate cu astfel de ediţii de lux, greutăţi cari 
întimpină multe piedici într'o tipografie din provincie — 
dar, spre lauda tipografiei din Blaj, volumul e ne- 
excepţionabil şi din acest punct de vedere. E cea mai 
elegantă lucrare apărută în Blaj. 

Coperta artistică în culori, datorită pictorului Fla- 
viu C. Domşa, înfățișează izbucnirea unei furtuni, 
care rupe în două o cruce de piatră: un simbol de 
toată frumseța. Alt tablou, e datorit simpaticului pictor 
Zeiller, înfățişând scene din cimitir, când sicriul 
marelui decedat e așezat în fața gropii deschise. 

Din numeroasele clişee, car: împodobesc acest album, 
remarcăm tablou! decedatului în culori, satul natal 
(Vadul), casa părintească, Bunea student în Braşov, 
la Propagandă, secretar la Mitropolitul Vancea, elevii 
Rectorului Bunea, trei prieteni: A. Bârseanu, N. lorga 
şi Bunea, apărătorii in procesul Memorandului, Câmpul 
Libertăţii, fragment din manuscriptele lui, mormântul 
în starea de azi. 

Textul, precedat de Cuvântul clericilor, se împarte 
în cinci capitole mari, cuprinzând tot ce s'a scris mai 
de seamă cu prilejul morţii: I. Moartea (vestea 
morţii, cel dintâiu glas de durere, Intâiele impresii, 
La catafalc, Date biografice, anunţuri funebrale). II. 
Jalea neamului (ziarele, telegrame, scrisori). II. 
Funerariile (Inmormântarea, cununile, discursurile 
funebre). IV. Postum. Un semn de pietate, revistele, 
testamentul. V. Epilog. (Cuvântul arhiereului, în- 
cheiere). 

Clericii din seminarul Bunei-vestiri și-au achitat 
tributul de recunoștință, cu care datorau fostului lor 
Rector, şi măreței figuri a neamului nostru. 

Albumul se vinde pentru ridicarea unui mo- 
nument vrednic de amintirea lui Bunea, cu preţul 
de 6 cor. 

Scopul e deja realizat pe jumătate, căci singur 
dela abonaţii inscriși până acum se incasează un 
profit curat de peste două mii coroane, rămânând ca 
restul cetitorilor să augmenteze acest fond cu o me- 
nire aşa de frumoasă. 

Albumul s'a tipărit întrun număr restrâns de 
exemplare: 2500. 

In numărul viitor vom reproduce şi noi câteva 
clișee mai interesante. Al. C. 

x 

Dr. G. Maior: O pagină din luptele Românilor 
cu Sașii — Șercaia 1809—1909. Bucureşti 1910. 89, 143 p. 

În această broşură, după o întroducere geo- 
grafică şi etnografică asupra comunei Șercaia şi a 
împrejurimii ei, se dă o schiţă istorică, începând cu 
cel dintâiu document, in care se întâlneşte numele 


LUCEAFĂRUL 


Nrul 15—16, 1910. 


acestui sat (la 1372—Scherkenggen) și se insistă mai 
ales asupra amănuntelor privitoare ia lupta, ce au 
purtat Românii din Șercaia împotriva Sașilor, cari 
nu voiau să le dea locuri de arat și de fánafe în 
hotarul comunei. După ce Românii ('/s din locuitorii 
Șercaii, iar restul Saşi) obţinură chiar dela guvern 
încuviințarea cererii lor, Sașii tot se mai împotriviră 
un sfert de veac (1784—1809). În timpul acesta o 
parte dintre Români trece la unire (1807) în speranţa, 
că intervenția episcopului Bob îi va puteă ajută in 
luptele lor. La 1809 în sfârşit 54 de familii române 
au fost improprietărite, dându-li-sc, în total, 138 ju- 
gere, de câte 3 gălete sămănătură și două care bune 
de fân. 

În timpul acestor lupte Românii din Șercaia erau 
expuşi multor asupriri şi persecuții din partea Saşilor, 
într'un rând au trebuit să-i apere de atrocitățile săsești 
60 de boieri români din satele vecine, cari au stat 
6 săptămâni în Șercaia (pag. 62). Interesantă e o plân- 
soare.a Saşilor clăcaşi din Șercaia împotriva arenda- 


. şului, tot Sas si el, care însă îi maltrată rău, dându-le 


palme și smulgându-le părul din cap astfel, încât Saşii 
sunt nevoiţi a se plânge la Împăratul împotriva bru- 
talităţii arendașului, cerând să le permită a-și res- 
cumpără în bani zilele de clacă (câte 3 pe săptămână, 
156 la an). În 1825 li se permite a-și rescumpără o zi, 
iar celelalte 2 să le facă ca și în trecut. 

Cu pământul, ce li s'a dat la 1809, Românii nu 
puteau fi mulțămiţi, căci li s'a dat anume tot locuri 
slabe si sterpe. De aceea au mai înaintat in diferite 
rânduri jaibe ia Monarh. Prin sârguinţa lor au reuşit 
însă a-şi amelioră totuș traiul şi a întemeiă gospodării 
bunişoare. Prin o criză economică au trecut după 1848. 
Căci îndată după abolirea clăcii și a dijmei, Saşii pu- 
tându-şi lucră singuri moșiile și ne mai având trebuinţă 
de braţele Românilor, au scos in scurtă vreme toate 
pământurile zălogite sau închiriate la Români. Și con- 
ducătorii Saşilor au îngrijit ca nici un petec de pământ 
să nu mai treacă dela Sași la Români, suprimând în 
mod artificial orice concurenţă. Astfel Românii din 
Șercaia s'au văzut îndemnați a cumpără moşii în ho- 
tarele comunelor vecine, dela boierii cari le lăsaseră 
în părăginire. Prin comasarea din anul 1880, la care 
şi autorul acestei monografii a avut rol activ, Românii 
au câştigat locuri mai bune, pe cari le muncesc cu 
stăruinţă. Înainte de comasare — spune autorul — pe 
masa Românului găsiai numai pâne de săcară; azi la 
toți găsești pâne de grâu, astfel încât pe Șercăieni 
nu-i mai atinge vechiul refren: 


„Țara Oltului 
Para focului 
Pită de săcară 
Țară de ocară“. 


Autorul termină cu înşirarea unor date statistice, 
din cari rezultă pentru Saşi un spor anual de 073%, 
iar pentru Români de 3%, anual. Arată excluzivismul 
Saşilor, cari se căsătoresc în familie astfel încât 
aproape toţi Saşii din Șercaia sunt înrudiţi între sine. 
Purtând câte 5—6 familii acelaş nume, semnul lor 

distinctiv e numai numărul casei si polecra, ce li-o 
dau Românii cum e de ex. Ceapá, Retează, Cuptorea, 
Podorogea si altele, pe cari le întrebuințează si Saşii 
inşişi. De încheiere autorul mai dă câteva reflexii 
asupra stării bisericeşti şi şcolare, unele sfaturi pri- 
vitoare la vieața economică si un scurt rezumat de 
„intâmplări diverse“. L. 
* 

Dimitrie Negru, Cum ne naștem? Cum trăim? 
Cum murim? (Ştiinţă popularizată). Cu o prefaţă de 
Dr. V. Babeş. Ed. Minerva, București, 1909. Preţul: 2 lei, 


Orientarea noastră în materii de ştiinţă e cât se- 


poate de modestă. Adeseori întâlneşti oameni culţi, cari 
habar mau de cele mai elementare chestiuni ştiinţi- 
fice. Vina, în parte, e și a oamenilor noştri de ştiinţă, 
cari foarte rar vorbesc pe înțelesul tuturor. 

Cartea din fruntea acestor rânduri dă intro formă 
poporală noţiuni generale despre embriologie, ana- 
tomie și fiziologie. Autorul stăpâneşte pe deplin ştiinţa 
sa și are darul să ni-o înfăţişeze într'o limbă atră- 
gătoare. Cităm, ca probă, următorul pasagiu din „Cum 
viețuim“: 

„Omul nu este o singură ființă, ci o clădire mă- 
iastră de nenumărate fiinţe microscopice, celulele. Şi 
acuma, nu ne mai este greu să ne inchipuim aceasta, 
după cele ce am văzut in partea | a acestei cărţi. În 
adevăr, am pornit noi dela celula de obârşie oul, şi 
prin necontenita ei împărțire în alte celule am ajuns 
la fiinţa cu chip de om, gata să trăească singură în 
afară de sânul mamei. 

S'ar puteă asemănă foarte bine un om cu o ţară. 
Celulele ar fi locuitorii acestei ţări. Când zicem de 
o ţară că e avută, sănătoasă şi puternică, înseamnă 
că locuitorii acelei țări sunt avuţi, sănătoşi și voinici. 
Tot aşa când zicem că un om e sănătos, harnic şi 
voinic — insemnează că celule care-l clădesc sunt 
sănătoase, harnice si voinice. 

După cum într'o ţară locuitorii ei sunt împărțiți în 
grupe de slujbași, aşa că fiecare să contribuie cu 
munca lui la buna stare a tuturora, tot asa și în om 
celulele sunt aşa așezate, în cât fiecare să îndepli- 
nească o anumită slujbă pentru întreţinerea vieţei 
lui. Dar pentru acest scop ele sunt nevoite să se 
schimbe şi să ia o formă mai deosebită, după felul 
deosebit de slujbă pe care-l au —- lucru care se în- 
tâmplă întocmai şi cu locuitorii unei ţări. E deosebire 
între un muncitor și între un cărturar. Tot aşa în 
țara celulară va fi deosebire între o celulă a osului, 
de pildă, și una a creerului. Cea dintâi are menirea 
să sprijine trupul, cea dea doua să-l diriguiască. 

Întro ţară e nevoie de hrană pentru locuitori. De- 
aceea o parte din aceşti locuitori se însărcinează cu 
agonisirea hranei, spre ex.: agricultorii, brutarii, mă- 

celarii, etc. Într'o ţară mai trebuie curăţenie, aer curat — 
altfel locuitorii s'ar imbolnăvi; mai trebuesc mijloace 
de a luptă împotriva frigului ori căldurei prea mari; 
trebuie o armată de apărare în potriva dușmanilor; 
mai trebuieşte, în sfârșit, un guvern, o cârmă, care să 
o diriguiască. 

Ei, bine, si in statul nostru celular sunt aceleaşi 
nevoi. Căci când se îngrămădesc atâtea celule la un 
loc — s'au numărat întrun om până la 30 de mii de 
bilioane de celule — cum s'ar mai putea nutri ele? 
Cele cari sunt la suprafaţa corpului să zicem că ar 
mai găsi ceva hrană, dar ce s'ar face cele din adân- 
cimea trupului? Deaceea trebuie şi aci, ca şi în ţara 
de mai sus, să se însărcineze o parte din celulele 
numai cu procurarea hranei, pentru tot corpul: acestea 
sunt celulele aparatului digestiv. 

Dar nu e deajuns ca hrana să fie procurată şi pre- 
parată de celulele digestiunei, mai trebuie, cineva 
care s'o poarte şi s'o împărţească la toate celulele 
din toate unghiurile corpului, această slujbă o face 
sângele. Sângele, in mare parte nu e altceva decât 
hrana preparată de bucătarii corpului, celulele diges- 
tive, şi trimisă la toate celulele. Dar tot sângele e 
acela care adună necurăţeniile dela fiecare celulă în 
parte și le duce la rinichi unde le leapădă sub formă 
de urină. lată dar că avem un serviciu de curăţenie 
publică: sângele şi rinichiul. 

Dar aerul cum pătrunde la celule? — Tot sângele 
este acela care are si această îndeletnicire. Prin nişte 
celule ale lui numite globuie roşii el prinde în plă- 
mâni din aer ceeace trebuie respirației celulei, adecă 
oxigenul, îl lipesc de corpul lor, şi așa încărcate se 
duc de-l împart la fiecare celulă. Acest oxigen, printre 
alte multe servicii, face să ardă în fiecare celulă firi- 
celele de grăsime şi produce astfel căldura trebui- 
toare celulei. 

Dar un aşa mare popor de celule trebuie ferit de 
duşmani, care sunt şi ei tot celule: microbii produ- 
cători de boale. Cine apără corpul împotriva lor? — 
Tot o parte dintr'insele şi anume celulele albe ale 
sângelui. Aceste celule sunt întocmai ca amibele, se 
mișcă ca și ele, şi când dau de un microb, il înşfacă 
şi-l mănâncă cum am spus că fac și amibele. Prin 
urmare celulele albe ale sângelui sunt soldaţii cor- 
pului. Mai trebuie o cârmuire, un guvern, căci ce 
s'ar face un popor așa de numeros dacă ar fi lăsat 
de capul lui? Guvernul îl formează celulele nervoase. 

Aşa dar iată cât de mult se asamănă un poporde 
oameni, cu un popor de celule!“ 

Recomandăm cu insistență această minunată carte, 
care se citeşte ca un roman instructiv. Cei ce vor 
ceti-o odată suntem siguri că o vor mai râsfol-o 
adeseori cu plăcere. T. 


= 


www.dacoromanica.ro 


390 


LUCEAFĂRUL 


Nrual 15—16, 1910. 


Cronică. 


loan Slavici. Etnogratul Lippert ne spune, înşirând 
o mulțime de exemple, cum popoarele primitive își 
ucid bolnavii si bătrânii, când aceştia le sunt 
spre greutate în lupta lor pentru existenţă. Acest act, 
dictat de cel mai sălbatic egoism, sa păstrat în 
formă de obiceiu, chiar şi la popoarele ajunse pe 
o treaptă culturală mai desvoltată. La unele po- 
poare obiceiul uciderii bătrânilor e impreunat cu anu- 
mite ceremonii. 

Desigur că acest obiceiu primitiv nu-l mai întâlnim 
la popoarele culte. Dar urmele lui n'au dispărut cu 
totul, mai ales în sânul popoarelor cu o cultură so- 
cială mai înapoiată. Obiceiul ni se înfăţişează însă sub 
altă formă. Uciderea corporală s'a înlocuit cu uciderea 
morală. În societatea cultă e o veşnică luptă între 
tinerii plini de vieaţă şi intre bătrânii cuminţiţi şi po- 
toliţi de vârstă. Lupta aceasta e minunat zugrăvită de 
scriitorul rus Turgheniefi în romanul „Părinţi și 
Fii“. Bătrânii de câteori stau în calea tinerilor, nu 
sunt cruţaţi de aceştia. Cei mai mulți sunt ucişi mo- 
raliceşte fără cruţare, uncori cu o anumită ceremonie 
artistică. După cum e și bătrânul. Această soarte o 
au insă numai bătrânii, cari vreau sau sunt siliţi să 
iee parte la lupta vieţii, deşi nu-i mai ajută puterile. 
Sunt însă și alți bătrâni cu cari tinerii se împacă 
mai ușor. Ceice își păstrează până la sfârşitul vieţii 
vigoarea sufletească şi puterea de muncă, ținând pas 
cu tinerii in lupta şi evoluţia vieţii, se bucură chiar de 
veneraţiune si de osanale. Alţii, cari au posibilitatea 
și înţelepciunea de a se retrage din vălmăşagul vieţii 
îndată ce simt că nu mai pot ţineă pas cu ea, sunt 
lăsaţi în pace si uitaţi. Doar la moarte de-şi mai 
aduce aminte lumea de ei. 

D-l loan Slavici, durere, nu face parte dintre acești 
din urmă. D-sa a avut soartea celor dintâiu. În zilele 
aceste a fost îngropat moralicește cu toată pompa ce 
i se cuveniă si cu toată cruzimea dictată de starea 
noastră culturală. 

Cauza acestei inmormântări de jale a fost schim- 
barea d-sale la faţă în chestiunea naţională. Groapa 
şi-a săpat-o singur la sfârşitul anului trecut, când 
într'o bibliotecă de popularizare scriă următoarele 
învățături: 

„Simţământul național slăbește, dacă membri na- 
țiunii se risipesc, încât nu mai pot să trăiască şi să 
lucreze împreună, dacă ei să leapădă de tradi- 
țiuni, de credinţe ori de obiceiuri, — dar 
nu se pierde decât prin înstrăinare cul- 
turală. : 

„Celce odată înstrăinat, oricât de covársi- 
toare i-ar fi superioritateaindividuală ori 
cea personală, stă izolat, nu înţelege „cugetele 
si simțirile“ oamenilor, in mijlocul cărora își petrece 
vieaţa, nu e ințeles de aceştia, nu e în stare să ia 
parte la iucrareanaţională,nupoatesăaibă 
cuvenita inrâurire culturală, şi e vecinic ne- 


mulțumit cu sine şi cu lumea, om osândit la un fel 
de sihăstric“!). 

Aceste adevăruri mari le scriă d-l Slavici inainte 
cu câteva iuni, fără să ştie că, prin ele, în curând, se 
va osândi singur nu la o „Sihăstrie“ ci la o moarte 
morală. N'a știut desigur că aceste învățături ale ne- 
strămutatei credinţe naţionale, j re povăduite de d-sa, 
il vor prohodi, în scurtă vreme, ca pe-un călcător de 
lege, ca pe-un proclet care a luat în deşert numele 
neamului său. 

Inimile tinerilor şi ale tuturor Românilor, cari ţin 
la credinţele lor, nu sângerau de o jale şi de o durere 
asa de mare, dacă in loc de vestea înstrăinării ar 
fi primit vestea morţii lui. Ar fi murit în mijlocul 
luptei, făcându-şi cinstit datoria până la sfârşit şi 
ar fi rămas în amintirea urmaşilor ca o figură de erou. 
Căci oamenii cu sufletele mari, cari cu o credinţă, 
de apostol trimis din cer, şi-au luminat o vieaţă ìn- 
treagă neamul și l-au îndreptat pe 'cărări.e drepte ale 
culturii şi ale fericirii — nu mor niciodată. Mormântul 
lor rămâne întotdeauna un loc sfânt, pe care urmaşii 
il stropesc cu lacrimi, îl impodobesc cu flori şi-l îm- 
prejmue cu admiraţie. Moartea astorfel de oameni ìn- 
seamná învierea sufletului lor în conștiința neamului 
pentru care au urcat Golgota vieţii. Nu simţim, de 
pildă, cu toţii că sufletul mare al neuitatului Dr. Au- 
gustin Bunea abiă acum începe să trăiască în con- 
ştiinţa noastră a tuturora?! 

Cei, cari i-au cântat d-lui Slavici troparele de în- 
gropare au simţit cum li se clătină în suflet credinţa 
în apostolii noştri naţionali. În sufletul lor s'a înfiripat 
indoeala că poate si alţii se vor schimbă incurând la 
față ca d-l Slavici. Această slăbire a credinţei în ca- 
racterul sfetnicilor trebilor obşteşti inseamnă înce- 
putul unei demoralizări, înseamnă distrugerea idealu- 
rilor mari ale unui popor. Îşi dă seama d-l Slavici de 
crima ce-a săvârşit-o?! 

Într'adevăr e mare artă pentru un om care a avut 
un rol conducător în vieața publică să ştie când să 
se retragă, să ştie să-și păstreze curată aureola de 
admiraţie şi de stimă cu cari l-au împrejmuit senti- 
mentele mulțimii. D-l Slavici dovedeşte că nu posedă 
această mare artă. Dovedeşte că pentru pâinea cea 
de toate zilele — după cum ne spune singur —e "n 
stare să-şi jertfească conștiința, trecutul şi cinstea bă- 
trâneţii. Ne pare nespus de rău că nu mai putem avea 
față de d-sa decât un adânc şi dureros sentiment de 
compătimire. Noi nu-l ingropăm, după obiceiul po- 
poarelor primitive, până e în vieaţă, ci-l rugăm, dacă 
se mai poate, să-și ișpăsească greşala prin tăcere... 

Va mai avea d-I Slavici tăria morală de a ne as- 
cultă rugămintea?! (T.) 

a 


Slavici, Educaţiunea morală, „Biblioteca 


D) L 
Minerva“, Nr. 57. Bucureşti. 1909. pag. 87. 

Moartea tui Antemireanu. Un tovarăş bun si de 
talent, care a contribuit si el câțiva ani în sir la des- 
voltarea literaturii contimporane, Alecsandru Antemi- 
reanu, a murit de curând la Bucureşti, în vârsta de abia 
34 de ani. Cu multă însufleţire pentru literatură şi cu 
mult simț pentru căile ei bune, pe cari trebuie să ina- 
inteze, Antemireanu a scris o serie de critici şi de 
artico'e in revista „Floare-Albastrâ“ din 1898—1899 
şi mai pe urmă în ziarul „Epoca“. În aceste studii 
el se relevă ca un entusiast luptător pentru artă şi 
frumos, ca un tânăr idealist, care propagă cu multă 
convingere idei înălțătoare. În o formă stilistică aleasă 
şi caldă el a pledat adeseori pentru adorarea trecutului, 
pentru menţinerea. romantismului şi a dat totdeauna 
preferinţă tondului național în artă. Cele două articole 
ale lui despre poezia lui St. O. losif si a lui O. Goga, 
cuprinse in volumul de critici „Junimea si roadele ei“, 
sunt o probă despre înţelegerea ce a manifestat faţă 
de curentele de astăzi. Principiile lui de artă naţională 
şi le-a concentrat întrun studiu mai mare, sub titlul 
„Caracterul naţional în literatură“. Ideile lui largi şi 
umanitare le-a expus in o altă serie de articole în 
potriva curentelor materialiste si a naturalismului exa- 
gerat. Și toate aceste la un loc au ştiut să atragă 
asupră-i atenţia şi l-au făcut destul de cetit şi de po- 
pular în cercurile literare... Dar a venit un timp când 
Al. Antemireanu a renunţat la îndeletnicirea sa pri- 
cepută. Poezii, impresii în proză și critici nu mai 
aveau pentru dânsul farmecul de odinioară. Cam dela 
1905 numele lui Antemireanu nu-l mai găsim sub nici 
o pagină literară. Acum, la moartea lui abia, aflăm 
că ziaristica politică l-a ocupat tot timpul acesta. El 
a murit ca modest secretar de redacţie al unui ziar 
politic de partid din Bucureşti... Dacă sfatul nostru 
war fi prea banal şi dacă nu l-ar fi dat şi alţii, am 
spune şi noi, că datoria faţă de această interesantă 
şi merituvasă personalitate din tânăra noastră gene- 
raţie ar fi, să se adune întrun volum tot ce este mai 
de scamă din opera risipită a regretatului critic. 

% 

Bursierii „Societății pentru fond de teatru ro- 
mån“. „Societatea pentru fond de teatru român“ a 
făcut un bun serviciu cauzei culturale, când inainte 
de cu doi ani a hotărit să crească oameni price- 
puţi în materie de artă, cărora, pe urmă, să li se în- 
credinţeze conducerea mișcării artistice (muzicale şi 
teatrale) dela noi, — o cauză lăsată până acum aproape 
cu desăvârşire in nâdejdea diletanţilor, cari în cele 
mai multe cazuri au arătat bunăvoință și inimă, dar 
prea puțină cunoştinţă şi aptitudine. 

Prima încercare in direcțiunea aceasta s'a făcut cu 
d-nii lonel Crişan și Ștefan Mărcuș. Încercarea 
a fost norocoasă. i 

Pe tinerii artişti, — apreciaţi in turneul lor, pretutin- 
„deni — fiind şi oaspeţii noştri mai multe zile, am 
avut plăcerea să-i cunoaştem mai de aproape, — și 
din vederile tor exprimate la diferite ocazii, pe 
urmă din prestaţiunile excelente dela concertul din 17 
Julie a. c. ne-am convins, că misiunea grea ce li s'a 
încredinţat, o vor ști implini cu pricepere. 

Pornind din principiul: să înveţi dela străini 
aceea ce-ţi trebuie pentru cultivarea avu- 
tului tău naţional, ei sunt conduși de un singur 
scop: să-și pună tot talentul și cunoştinţele câştigate 
în străinătate, in serviciul culturei și al artei ro- 
mânești. 

Si e frumoasă străduinţa aceasta. Celce se pierde 
în admirarea operelor de artă străină, fără să știe 
trage folos practic din ele, atunci, când se cere sá le 
întrebuinţeze la cultivarea pornirilor de natură artis- 
tică-ideală ale poporului său, nu poate fi numit artist, 
ci un simplu imitator, fără deosebită insemnătate în 
progresul naţional! 

Vederile artiștilor noştri sau întrupat şi în alcă- 
tuirea programului concertului. E! a fost compus mai 
ales din puncte româneşti, pe urmă din piese clasice, 
de ale celor mai mari măestri ai cântecului. 

D-l |. Crişan, cu vocea-i de bariton milădioasă, 
lină şi foarte egalată, cântă o mulțime de melodii 
alese, culminând în cântecul poporal: „Hop, ţurcă, 
furcă“ de G. Dima, în care i sa dat ocazie să-și 
scoată în relief nu numai vocea, ci și mimica carac- 
teristică, corespunzătoare textului hazliu. lar d-l S. 
Mărcuș, tenor dramatic de o vervă și o putere su- 
prinzătoare, trezeşte entuziasm treptat în piesele exe- 
cutate, luând la sfârșit, în romanța lui Radames din 
Aida, cu multă uşurinţă un „b“ înalt. 

Alăturea de d-nii Crişan şi Mărcuș, s'a distins d-ra 
Anicuţa Voileanu, susținând acompaniamentele la pian 
cu rară măestrie. A cântat şi un punct solo: „Olteanca“ 
lui |. Mureşanu, o piesă totdeauna drăgălaşă şi ro- 
mâneşte bine simțită, cum puţine avem în genul 
acesta. 

Înainte de a se incepe concertul, d-l A. P. Bánufiu, 
directorul artistic al societăţii pentru fond de teatru, 
a ţinut o conferință interesantă despre diferite pro- 
bleme teatrale. D-sa îşi dă seama de căile pe cari 
trebuie să înainteze mișcarea noastră teatrală şi știe 
prea bine şi greutăţile ce sunt de învins. D-1 Bănuţiu 
de când e directorul artistic al societăţii pentru fond 
de teatru român a dovedit multă stăruinţă la re- 
organizarea acestei societăţi. Iar prin turneele artistice 
ce le aranjează contribue şi la educaţia artistică a 
publicului nostru. 

După concert s'a întrunit lumea la o „convenire so- 
cială“, care, în bună dispoziţie, a durat până dimineaţa. 

Am auzit discutându-se iarăş tema: de ce piesele 
străine din program au plăcut si de astădată mai mult 
ca cele românești? 

Să fie compoziţiile de vină? 

Nu se poate admite. Cel puţin unele sunt sigur 
foarte frumoase și apreciate chiar de străini. 

Cauza e poate alta. 

Publicul nostru, cu deosebire cel dela orașe, n'a 
ajuns nici până în ziua de azi să pătrundă cu ade- 
vărat tainele melodiei româneşti. 

Și de ce? 

Fiindcă i s'a dat prea puţină ocazie să 
asculte muzică românească bine interpretată. 

A redă un motiv poporal fidel, în toată simplici- 

3* 

tatea si naivitatea lui, dar totodatá artistic, lipsit de 
nota rustică, nu e un lucru ușor; e chiar omare má- 
estrie. 

Și mâestria aceasta dela cine s'o înveţi? 

Între cei cari se ocupă la noi mai din adinsul de 
muzică, abia cunosc două-trei persoane, cari știu bine 
interpretă româneşte, — un fenomen ciudat, care 
nu-l găseşti la alte neamuri. De pildă în societatea 
ungurească — cu părere de rău fac aceasta compa- 
rație — aproape fiecare pianist sau violinist mai de 
seamă ştie cântă muzica sa naţională cât se poate 
de desăvârşit. 

Nouă ne lipseşte simţul, duhul românesc, care 
nu se poate fixă în note si care deocamdată numai 
pe o cale se poate însuși: Să ascultăm flăcăii şi fe- 
tele când doinesc iarna prin şezători, vara la seceriş 
ori la săpat de cucuruz, să ascultăm lăutarul pri- 
mitiv dela sate cum îşi învârteşte el arcușul când 
zice de joc. lar cine va ajunge prin munţii româ- 
nești, să nu piardă ocaziunea de a urmări sunetele 
mlădioase ale fluerului ciobănesc. Din el va prinde 
felul, va învăţă, cum să cântă româneşte la înţeles. 


(Tib. B.) 


O polemie istorică. La 1907 a apărut în Bucureşti 
cartea d-lui Radu Rosetti, întitulată: „Pământul, 
sătenii şi stăpâniiîn Moldova“, în care autorul 
cearcă să înfăţişeze originea şi evoluţia proprietăţii 
mari și mici, cum şi raportul dintre săteni şi boierii: 
români din cele mai vechi timpuri şi până la 1834, 
rămânând ca întrun al II-lea volum se arate desvol- 
tarea acestor chestiuni în secolul al XIX-lea. Rezul- 
tatul, la care a ajuns d-l Rosseti, pe baza cercetă- 
rilor sale îndelungate, e că în timpurile cele mai 
vechi m'a existat în Moldova „proprietatea mare“, ci 
pământul, considerat ca bun obştesc, ca o „avere a 
neamului“ eră împărțit între săteni. Sătenii aveau 
drept de posesiune individuală asupra casei şi gră- 
dinei din vatra satului, cum și asupra unei sfori de 
pământ (jireabii) din hotarul satului. Satele erau 
cârmuite de cneji, cu drepturi ereditare, sau de juzi 
şi vătamani, cu drepturi vremelnice. Cu timpul, după 
întemeierea domniei, acești cneji şi judeţi se trans- 
formă în stăpâni, prinzând temeiu credinţa, că 
„dreptul judeţului asupra hotarului este mai vechiu 
şi mai mare decât al săteanului“. Puterea clasei stă- 
pânitoare sporește cu timpul. Câteva familii un număr 
de neamuri strâng averi teritoriale mari, reducând 
„prin abuz si meşteşug“ drepturile sătenilor asupra 
pământului. Astfel prin uzurpări succesive să- 
vârşite de stăpâni asupra drepturilor fárá- 
nimii se formează marea proprietate boie- 
rească. „Obștiile răzăşești sunt distruse în chip 
aproape sistematic, din ocinele lor boierii alcătuesc 
latifundii de mii de fălci“ (pg. 450). 

Nemulţămit de această soluție dată desvoltării ches- 
tiunii agrare în trecut, d. Gh. Panu formulează în 
lucrarea sa: „Cercetări asupra stării ţăranilor în vea- 
curile trecute“ (Bucureşti 1910) o teorie diametral 
contrară celei susținute de d-l Rosetti. După d-l 

Panu istoriceste nu se poate dovedi existența unei 
mici proprietăți dintru început, din a cărei distrugere 
să se fi format cu timpul marea proprietate. D-sa 
susține, că procesul de formaţiune şi diferenţiare 
ale acestor două este tocmai invers: istoriceşte se 
poate constată la inceput numai proprietatea mare, 
cea boierească. În această mare proprietate, fracţio- 
nată şi împărţită în cursul veacurilor, trebuie căutată 
şi originea proprietăţii mici. Istoriceşte nu se poate 
dovedi, că țăranii ar fi fost proprietari. Căci dacă ar 
fi fost, proprietatea mare nu s'ar fi putut formă decât 
prin o deposedare în masă a micilor proprietari. Nu 
există însă nici o urmă istorică despre asa ceva. 

În legătură cu această chestiune capitală, d-l Panu 
atacă rezultatele cercetărilor d-lui Rosetti, învinuindu-l 
de lipsă de seriozitate şi discernământ critic. Răs- 
punzând d-l Rosetti (în „Vieaţa Românească“ 1910 
pg. 56-74 „Răspuns la o agresiune“) arată lipsa de 
pregătire a d-lui Panu, care în replica sa, întitulată: 
„O incercare de mistificare istorică“ (București 1910) 
analizează în amănunte toate afirmaţiunile d-lui Ro- 
setti, a cărui lucrare o califică drept o „fantastică 
înjghebare istorică“, deşi într'alt loc (vol. I. p. 632) 
pare a o fi primit ca „o ipoteză foarte admisibilă“. 

Această polemie istorică are şi o însemnată lature 
politică, întrucât fiecare din aceste teorii ar puteă să 
aibă o influență deosebită asupra soluţiei de dat 
chestiunei agrare. Polemia care se va continuă de 
sigur, promite a deveni interesantă şi instructivă. Ea 
a început să preocupe şi ziarele de partid din România. 


R 


Școala de fete din Arad. O necesitate capitală, 
pentru păstrarea şi desvoltarea noastră, după firea 
ce ne-a dat-o Dumnezeu şi ne-au păstrat-o veacurile, 
este creșterea femeii. 

Cu atât mai mult la noi decât la alte popoare cu 
organizaţie socială, vatra familiară este chemată să 
contrabalanseze străinismul, care ne paşte în școală, 
în vieaţa publică, îndeprinderile si mentalitatea noastră, 
în genere. 

Cerinţele vremii noui impun mijloace noui; mij- 
loace pe cari noi trebuie să le aplicăm în scopul sal- 
vării fondului tradiţional: cultură română-creștină. 

Îngrădirea legilor, uneori condiţiile speciale sunt 
primejdioase pentru crearea de noui instituții culturale 
la noi. 

Toţi am primit cu elevare sufletească darul mece- 
natelui basarabean, tip de-o arhaică glorie şi mărire, 
ctitor de așezăminte de cultură: Vasile Stroescu. 

Idealul „Reuniunii femeilor române din Arad“ 
a reinviat, ca paserea Phoenix... 

Dar în spasmele succesului nu odată se fac greşeli! 

„Reuniunea femeilor române din Arad“ a hotărit 
că şcoala de fete cu internat trebuie să fie deschisă 
cu începerea anului școlar 1911—12, iar în vederea 
acelui scop să se procedeze imediat la clădirea pa- 
latului. 

Admit, că e bine ce ce poţi face astăzi să nu lași 
pe mâne; admit că e bine să se sporească centrele 

noastre de cultură; dar socotesc că e absolut logic 
să se facă întâi şcoala şi pe urmă clădirea: întâi fon- 
dui, apoi forma, 

Cred că un astfel de procedeu e cu atât mai mai 
bun, cu cât alocarea banilor, suficienţi pentru orga- 
nizarea şcoalei, în nişte ziduri, cari va constitui un 
capital de mână moartă; apoi punerea în perspectivă 
a reflectării şcoalei ia puterile didactice dela seminar, 
e o consecinţă a lipsei mijloacelor pentru angajarea 
puterilor didactice speciale; ori e o uşă deschisă 
pentru Consistorul diecezan, care a luat asupra sa 
acum 25 de ani „Școala Reuniunii“ şi o ţine in mo- 
deste condiții’), ca școală diecezană. 

După aceste premise, să vedem atitudinea celor două 
părți „contractante“: Reuniunea și Consistorul. 

Amândouă dispune de mijloace materiale, dar nici 
una nu ne face impresia de a se preocupă cu com- 
petenţă de scopul naţional-moral-religios, — aici e 
dar litigiul. 

„Tribuna“ scrie, cu datul de 14 lulie a. c., urmă- 
toarele: 

Femeile susțin ca in 1911—12 şcoala brebuie să 
fie deschisă. 

P. S. Sa loan |. Papp e de altă părere. 

„Proiectul de acord intre Reuniune şi Con- 
sistor a fost prezentat Prea Sfinţiei Sale Domnului 
Episcop prin d-l Dr. N. Oncu, ca delegatul Reuniunii. 
Din partea sa P. S. Sa a alcătuit un nou pro- 
iect de acord, pe care delegatul (Dr. N. Oncu) l-a 
primit ca fiind acceptabil pentru Reuniune. Părea 
că învoiala se va face şi toate vor găsi o soluţiune 
netedă. Mai târziu, însă, Consistorul diecezan din 
Arad a ţinut o şedinţă plenară în care afacerea s'a 
luat în desbatere. „Aici nu s'a putut luă o hotă- 
rire definitivă, ci o comisiune a fost însărcinată 
cu studiarea chestiunii şi cu facerea unui proiect 
care se va prezentă în şedinţa viitoare“. 

Proiectul reuniunii şi proiectul P. S. Sale; părerea 
invoelii şi întârzierea cu o nouă comisie şi nou pro- 
iect... nu face impresia că rezolvarea afacerii ad- 
ministrative, într'o cauză şcolară se amână ad 
Calendas graecas? 

Mai bine ar fi dacă soluţia s'ar căută înafară de 
cele două corporaţiuni. Mai este un alt factor, sub 
al cărui scut ar încăpeâ „Școala Reuniunei femeilor 
din Arad“, şi acela e: „Asociaţiunea Naţională 
aradană“, care, cu statute aprobate în 1863, are o 
latitudine pentru promovarea culturii și intereselor 
poporului românesc. 

În acea instituţie sunt grupaţi fruntașii societăţii 
românești din părțile ungurene membri, şi ai Consis- 
torului şi ai Reuniunii, cari în Asociaţiune nu sunt 
legaţi nici impiedecați de vreo autoritate în promo- 
varea intereselor reale ale şcoalei. 

Cu comisiuni peste comisiuni unde avem să ajun- 
gem? Nici când ia lucru bun, ci la nesfârşite controle 
şi supracontrole migăloase. 


1) Profesoarele au fost bursiere, sunt cvalificate, 
dar fără salar legal și drept la pensie. 

Să ştie, oare ce ar zice Vasile Stroescu, omul 
faptelor? (S. Secula). 

i 38 

Moda la Bucureşti. Poctul și autorul dramatic 
francez Zamacois publică, într'un ziar, un foarte fru- 
mos articol asupra modei de astăzi a femeilor. Ri- 
diculizând rochia-fus, cum numeşte, cu drept, noua 
fustă, strânsă jos printr'un cerc, ce se poartă acuma, 
zice că face aceasta pentruca mai târziu, peste vreo 
cincizeci de ani, când cineva ar vorbi despre evoluţia 
gustului în modă, să maibă dreptul să creadă că ge- 
neraţia de azi a fost o generaţie alcătuită din oameni 
nebuni, de legat. 

E bine că s'a găsit un scriitor de talent, care să 
lase pe hârtie impresiile lui asupra îmbrăcămintei 
femeiei din clasa de sus a zilelor noastre. i 

In perândarea veacurilor fiecare epocă şi-a avut 
moda ei. Pe tăcutele canaluri ale Veneţiei, ca și în 
grădinile paradisiace ale Versaili-ului atâtea femei 
şi-au purtat rochiile, incántánd atâtea priviri. 

Câtă deosebire însă dela rochia grea de catifea a 
Porţiei, la fusta de mătase, scurtă, înfășurată strâns 
pe trup, a frumoasei Tarnovska, această eroină mo- 
dernă demnă de pana unui Shakespeare! 

Ce trecere, dela piepţii învolţi, dela trena șerpui- 
toare a d-nei de Pompadour, ale căreia tocuri înalte 
au înfiorat de atâtea ori nisipul aleelor umbroase 
dimprejurul Trianon-ului, la tualeta-fus a unei simple 
d-ne Steinha!, curtizană modernă, care-şi plimbă dra- 
gostele trezind, in parcul bătrân, ecoul vechilor si 
glorioaselor amoruri! 

Căci dacă în iubire femeile de pe atuncea erau 
poate tot atât de statornice ca și cea mai mare parte 
a femeilor de azi, în îmbrăcăminte erau cu mult mai 
stăruitoare. O modă își trâiă traiul, și trecerile dela 
un fel al ei ia un aitul însemnă o epocă. 

Moda de astăzi e în lumea materială ceeace efe- 
mera e în cea însuflețită. Moda se naște și moare 
în aceiaşi săptămână, iar aceeace se numeşte sezon 
e o înlănţuire de sezoane supuse celui dintâiu, deo- 
sebindu-se între ele prin adăugirea unei panglici sau 
prin scoaterea unui volan. 

Și fiindcă Bucureștiul nostru e un Paris in minia- 
tură — avem de toate în miniatură — iată o privelişte 
bucureşteană, (aşa dar şi pariziană) ia orelele 6 seara, 
— vremea obișnuită de plimbare a lumei alese. 

In fundul bulevardului, deasupra Cotrocenilor, soa- 
rele se scoboară într'un apus fermecător, care imbracă 
Bucureștiul într'o lumină dulce, rumenă, de vis. 

Feriţi-vă! E o întrecere nebunească între bicicletele 
ale cărora roţi se alungă una pe alta, între automo- 
bilele cari zumzue ca nişte bondari uriaşi, şi caii de 
foc ai muscalilor. 

Mai bine priviţi pe trotuare. lată-le, — vestitoarele 
graţiilor şi-ale modei. 

Subţiri, ca nişte fuse, pășind mărunt, împiedecate 
de cercul strâmt de jos al fustei, acoperite de pălării 
cu borurile nemăsurate, cu umbreiele deschise sus, 
deasupra capului, par nişte ciuperci suprapuse. Doamne! 
prin ce minune de echilibristică pot păşi fiinţele 


www.dacoromanica.ro 


394 


LUCEAFĂRUL 


Nru! 15—16. 1910. 


acestea, cu mijlocul strâns intr'o maşină infernală, cu 
picioarele cercuite, călcând pe nişte tocuri înalte, în 
vreme ce sus pe cap, trebuie să-şi ţie pălăria uriașă, 
şi, mai sus, umbrela mai mică decât pălăria! 

E o minune de acrobatică în care, noi bărbaţii, 
n'am puteă isbuti; trebuie să fim sinceri şi să o re- 
cunoaştem. 

Pălăriile acestea sunt pentru femeile moderne ceeace 
a fost, din vremuri străvechi până astăzi, vălul la 
musulmane. De subt marginile lor largi nu poţi zări 
fala celor ce le poartă. Bărbatul merge lângă soţia lui 
ca lângă o necunoscută. 

Și dacă vor fi dintre aceia pe cari să-i bucure acest 
lucru, se vor găsi si de aceia cărora să le pară rău. 

Culmea e la teatrele de vară. Din dosul acestor 
panere cu flori nici nu poţi bănui măcar ce se petrece 
pe scenă. Mai mulțumitoare trebuie să fie priveliștea 
pe care artistul o are în faţă: un întreg lan de... 
floarea-soarelui, cum trebuie să se desluşească 
chipul femeilor in cadrul pălăriilor. 

In legătură cu aceasta îmi amintesc de o carica- 
tură: E într'un teatru, în stal; în faţă o doamnă cu o 
pălărie straşnică; in spatele ei un domn. Se jucă, în 
seara aceea, întâiu o dramă apoi o comedie. Carica- 
tura arătă dintru întâiu drama: doamna, mişcată, 
plânge cu nasul in batistă. Cum stă cu capul plecat, 
marginea dela spatele pălăriei se ridică. Domnul din 
dosul ei, plictisit, nu poate zări nimic; îşi blestemă 
ceasul când şi-a pus în gând să vie la teatru. A doua 
schiță e în antract. Domnul, radios, îşi face în sine 
următoarea judecată: „dacă la dramă doamna a plâns, 
cu nasul în batistă, cât se va jucă comedia o să stea 
ca oamenii, deci pălăria păstrându-şi locul ei firesc, 
o să pot privi“. Aşa ar fi fost, dar — schiţa a treia, — 
comedia e nespus de hazlie. Doamna se prăpădeşte, 
râde... cu capul pe spate; e rândul marginei din 
faţă a pălărici să se ridice în sus. Logica domnului 
din dos e spulberată; pe chipul sărmanului se ceteşte 
cea mai cumplită desnădejde!... 

Propun o ligă, o societate a femeilor de bun simţ 
pentru micşurarea pălăriilor... cel puţin ale acelora 
cu care vin la teatre; un fel de S, P. S.: Societatea 
pentru protecţia spectatorilor. 

Şi când te gândeşti că aproape jumătate din indus- 
tria lumei e robită acestei mode sprinţare, că mii şi 
mii de mașini îşi învârtesc roţile pentru fabricarea 
atâtor nimicuri, că milioane de ochi se sting deasupra 
dantelăriilor rare, dantele cari mai înainte să coste 
parale costă vieaţa atâtor lucrătoare nefericite, te în- 
trebi dacă această goană nebună după lux, dacă această 
rafinare modernă, dacă acest progres, această per- 
fecţionare a lucrului de nimic, nu e cea mai 
grozavă nebunie a civilizaţiei noastre. (Em. G.) 

% 

„Lupta“. Ziarul „Lupta“ a murit şi totuş trăeşte. 
Partidul naţional, care credea că-l stăpâneşte a de- 
cretat sistarea lui, dar d-l Dimitrie Birăuţiu îl tipărește 
înainte, dovedind că puterea d-sale e mai mare ca a 
partidului. Vorba ceea: Vodă vrea, da Hâncu ba. Și 
nu e nici o deosebire între „Lupta“ ce o primim acum, 


când e a d-lui Birăuţiu, şi între „Lupta“ de mai în- 
nainte, când erà a partidului naţional. E tot aşa de 
bună şi tot așa de slabă. Care să fie cauza? Nu poate 
fi decât una: acest ziar n'a avut nici odată un stăpân 
adevărat, care să se intereseze de el cu tragere de 
inimă şi cu pricepere. Întotdeauna a fost redactai la 
întâmplare. Prin redacţia lui s'au perândat fel şi fel de 
oameni, cu aptitudini şi moravuri variate, învârtind 
politica naţională după cum ii tăiă capul, uneori mai 
bine, alteori slab de tot. Ce afirmă astăzi desminteă 
mâne. Asta e o notă caracteristică a întrepei presse 
dela noi. N'a fost în fruntea acestei gazete un om 
statornic, care să aibă anumite principii şi să dee o 
directivă. N'a fost îngrijită nici de partidul naţional, 
a cărei proprietate eră. Și e păcat. Partidul aveă da- 
toria morală de a da publicului un ziar vrednic de 
numele lui. Dacă nu a făcut acest lucru elementar, 
vina e a lui. Și nuc o vină, care i se poate iertă 
uşor, după cum nu i se pot icrtă nici alte negligenţe 
şi mai mari. Ce încredere mai poate aveă publicul 
in noul ziar pe care-l fágádueste, când cel vechiu 
dovedeşte neputinţa și nepriceperea deputaţilor in 
ale gazetăriei ?! Mai ales acum, după dezastrul 
dela ultimele alegeri, cine se mai gândeşte serios 
la posibilitatea de a infiintá un ziar al partidului? 
Accentuăm aşa de răspicat aceste păcate, fiindcă 
nimeni nu e silit să se facă deputat şi să reprezinte 
aspiraţiile poporului nostru. Ce! ce ia, insă, asupra lui 
această sarcină grea, trebuie să-şi dee mai întâiu seamă 
dacă e în stare să-și împlinească datoria. Nouă nu 
ne e permis luxul de a iertă ambițiile celebrităților 
locale, de a toleră în fruntea trebilor obşteşti oameni 
poate foarte cum se cade, dar cari nu reprezintă nici 
un capital intelectual. Avem destui oameni, cari dacă 
ar fi chemaţi să-şi facă datoria, şi-ar face-o cu ade- 
vărată dragoste și cu pricepere. Ar fi timpul, dacă 
e să se inaugureze o politică serioasă, ca cei neaju- 
turaţi să se retragă şi să se mulțumească cu aureola 
din trecut, cedând locul altora mai destoinici. Dacă 
partidul vrea să facă un nou ziar, să-l încredinţeze 
oamenilor cari ştiu şi pot face gazetărie. Să reorga- 
nizeze presa naţională, care astăzi trăeşte o vieaţă 
patriarhală. Și câte nu mai sunt de făcut! Toate se 
pot face, insă, numai cu mari jertfe morale si ma- 
teriale. Cei ce vreau să lupte pentru idealuri, cetească 
jertfele ce le-au făcut Ruşii şi pe cari d-i Zamfir Ar- 
bure le descrie tocmai acum in coloanele revistei 
noastre. Să le cetească și să-și întrebe conştiinţa, 
dacă sunt în stare să jertfească tot pentru un ideal. 
Dacă da, să plece la luptă. Dimpotrivă să stee la 
vatra căminului lor şi să nu mai amăgească lumea cu 
vorbe. 

„Lupta“ işi va mai trăgănă agonia spre a scoate 
şi mai bine în relief neputința partidului naţional. 
Poate va ajunge chiar să-l înjure. Asta ar fi răsplata 
cea mai meritată că a înfiinţat-o fără să fie în stare 
a se îngriji de'ea. — Autorii morali ai scandalului iscat 
in jurul „Luptei“ sunt însă deputaţii şi nu alţii. De:aceea 
îi întrebăm: de ce au lăsat ziarul pe mâna Birăuţilor? 
De ce nu Sau ţinut de angajamentul pe care și i-au 

luat la înfiinţarea lui? De ce au abuzat de încrederea 


publicului? z 


Fondul ziariştilor români din Ungaria. Anul trecut 
s'a înființat un sindicat al presei române din Ungaria, 
fără să fi reușit a se organiză definitiv. Sindicatul a 
rămăs până astăzi mai mult o idee frumoasă, decât 
o realitate. — În zilele acestea d-l Dr. loan Mihu a creat 
un fond al ziariştilor români din Ungaria, dăruind 
suma de 25.000 cor. care, desigur, va înlesni şi orga- 
nizarea doritului sindicat al presei române. Mai ales 
dacă acţiunea politică a d-lui Mihu — pornită deodată 
cu înființarea acestui fond! — va duce la izbândă, 
sperăm să avem un sindicat cu statute recunoscute 
de guvern. — Importanţa culturală a donaţiunii d-lui 
Mihu e de prisos să o mai accentuăm. Acest fond 
desigur va îndemnă pe mulţi să îmbrăţişeze cariera 
grea de ziarist şi să dec un nou avânt presei ro- 
mâneşti din Ungaria. Donatorul s'a îngrijit ca de aju- 
toarele fondului să se bucure toţi ziariştii „fără pri- 
vire la direcţiunea lor de politică“. Aşa că 
avem în perspectivă o nouă fază a presei româneşti, 
care până acum — vorbim de cea serioasă -- urmă 
o singură direcţiune politică... 

Poate vom mai reveni asupra acestei dispoziţii a 
d-lui Mihu, peste care au trecut așa de uşor ceilalți 


confrați. so 


Un articol al d-lui Vlahuță. În ziarul „Universul“ 
din Bucureşti, unde d-l Vlahuţă își publică de o 
vreme încoace reflexiile sale diverse asupra stărilor 
sociale şi literare, a apărut un articol, care ne-a atras 
atenţia in mod deosebit. Titlul articolului este „Nu 
ştiu“ şi subiectul tratează unul din caracteristicele 
moravuri literare de astăzi, anume felul de parvenire 
a unei îmbulzitoare mediocrităţi. D-1 Vlahuţă își for- 
mează reflexiile pretextând un sfat şi un răspuns dat 
unui poet decadent: 

„Credinţa mea este, că un scriitor de seamă mai 
să fii niciodată“, — scrie d-l Vlahuță. „Dar poate că 
aceasta te-ar şi încurcă în vieaţă. D-ta vrei să pari, 
să atragi privirile, să-ţi faci din lucruri de nimic o 
glorie rentabilă. Să fii sărbătorit prin saloane, să-ţi 
spună prietenii „măestre“, să ai bene-merenti şi un 
loc la Academie. Să-ţi agoniseșşti, în sfârşit, fără multă 
bătaie de cap, toată provizia de onoruri şi de succese 
neceșare pentru consumaţia zilnică a vanităţii D-tale... 
O, pentru aceasta ai destul talent. Singurul sfat, pe 
care fi l-aş putea da, ar fi: să scrii în versuri. Vorbele 
„goale fac mult mai mult efect în versuri. 
Și acolo, cu cât le vei aruncă mai îmbo;mojit și mai 
halandala, cu atât ai să pari mai profund. De pe o 
bucată de proză se ridică negura uşor, versurile însă 
rămân, ca piscurile munţilor, multă vreme invăluite 
în ceaţă, spre marea admiraţie şi beatitudine a sufletelor 
de elită, însetate de mister... Și nu uită un lucru: 
caută-ţi subiectele cât mai departe de noi, 
de vieaţa noastră. Poate că ar fi mai bine 
chiar să te deprinziîncele dinurmă să scrii 
fără subiect. E şi mai modern şi-ţi dă si mai 
multă libertate de mișcare“!!! 

În frământările literare de astăzi satirica apostrofă 
a măestrului Vlahuţă e bine venită. 
g 
Muzeul național de antichităţi din Bucureşti ajuns 
de curând sub direcţia d-lui Gheorghe Murnu, cunos- 
cutul traducător al lui Homer, e pe cate a se reor- 
ganiză complet şi a fi pus în condiţii mai bune de 
funcţionare. Noul director a reuşit să facă o nouă şi 
mai sistematică orânduire a obicctelor din Muzeu şi a 
pornit să desfăşure o muncă încordată pentru întoc- 
mirea unui catalog definitiv, care să serve drept că- 
lăuză vizitatorilor şi celor ce ar voi să facă studii 
în salele acestei instituţiuni. Deocamdată d-l Murnu, 
intro broşură mai mare, a catalogat şi studiat obiec- 
tele cele mai vechi ale secţiei greco-romane, anume 
vasele greceşti pictate. Broşura aceasta, apărută de 
curând, este o probă, că lucrarea întreagă de cata- 
logare are să fie o operă arheologică de mare valoare. 
% 


Carmina Valachica. D-! G. Popa-l.isseanu, cu- 
noscut profesor la un liceu din București, publică în 
„Revista pentru istorie şi Arheologie“ o poezie sati- 
rică, copiată după manuscrisul original păstrat in Bi- 
blioteca Universităţii din Cluj si întitulată „Carmina 
Valachica Horae et Kloskae“. Satira aceasta a fost 
scrisă de un răuvoitor al revoluţiei dela 1784, insultă 
memoria lui Horia şi Cloşca, dar, aşa cum este, evocă 
totuş destul de plastic epoca aceea și faptele săvârşite: 


Pe Criş şi 'n Câmpeni în sat 

Și ?n Abrud, oraş frumos, 

Și în ţară mai pe jos, 

La Ighiu și prin Cricău 

Pe sub munţi până ?n Trăscău. 

g 
Cel mai vechiu letopisef al Terii-Románesti. În 
biblioteca regretatului profesor Gr. G. Tocilescu, între 
alte manuscrise vechi inedite, sa găsit si un Leto- 
piseţ, care prin cuprinsul său bogat şi prin amă- 
nuntele istorice despre domnitorii şi boierii Terii-Ro- 
mâneşti de odinioară, este cel mai de seamă din câte 
se cunosc şi s'au publicat până acuma. Manuscrisul 
conţine 321 de file şi poartă titlul „Letopiseţul Terii- 
Româneşti din descălecătoare și de unde au venit Ro- 
mânii de s'au aşezat în Ţara-Românească,“ (1290- 1689.) 
Acest letopiseţ a fost transcris, studiat şi tipărit de 
curând, de tânărul istoric şi slavist bucureştian St. 
Nicolaescu, în „Revista pentru istorie şi arheo- 
logie“ şi va apăreă şi în volum, pentru o mai usoará 
răspândire. 
8 
+ Demetriu Cunţan. În 27 Iunie v. s'a stins și 

acest suflet frumos, care aproape o jumătate de veac 
a fost maiestrul de cântări bisericeşti al mitropoliei 
ortodoxe din Sibiiu. Figura lui simpatică şi bunătatea 
inimii l-au făcut iubit tuturora. Eră un om care răs- 
pândeă în jurul lui numai căldură si seninătate. Îşi 
iubeă cu pasiune arta lui, pe care a cultivat-o până 
în clipele din urmă ale vieţii cu o adevărată sfinţenie. 
Toată ființa lui trăiă pentru melodioasele cântări bi- 

sericesti, pe cari le cântă cu un simţ de adâncă pie- 
tate şi din toată inima. Sufletul lui de artist trăieşte 
viu între noi aproape în toate bisericuțele ortodoxe 
dela sate. Pretutindeni creștinii îşi înalță rugăciunile 
însoţite de cântările învățate dela dânsul. — La mor- 
mântul lui din Săliște va plânge multă vreme o fiică 
nemângăiată: poeta Maria Cunţan. 
a 

Secţiile Asociaţiei. Secţiile stiintifice-literare ale 
Asociaţiei, dupăcum se ştie, sunt un fel de Academie 
aici în Ardeal, În 14 lulie și-au ţinut şedinţa plenară, 
în care, între altele, s'au ocupat și cu reorganizarea 
lor. Cei zece ani, de când s'au înfiinţat, au dovedit că 
organizaţia actuală nu prea aduce roade. De aceea 
secretariatul a făcut propunerea să se reorganizeze după 
profesiuni, să fie, adecă, o secţie a preoţilor, a pro- 
fesorilor, a advocaţilor, a medicilor şi a economiştilor. 
Deşi propunerea aceasta s'a făcut mai de mult în 
„Tribuna“, totuş membri secţiilor au rămas nedumeriţi 
auzindu-o, ca în fața unui lucru nou. După o discuţie, 
destul de interesantă, s'a dat spre studiare fiecărei 
secții, cu îndatorirea ca în şedinţa plenară viitoare 
fiecare să-și spună părerea şi să vie cu un proiect 
de reorganizare mai amănunţit. Nădăjduim că la anul 
secţiile se vor şi puteă reorganiză, câștigându-și astfel 
un nou drept la vieaţă. La timpul său, probabil, vom 
reveni și noi asupra acestei chestiuni importante. 

% 


Întreceri de călușeri în Ibașfalău. Cu ocazia 
adunării generale a societăţii „Mugurul“ din Ibaşfalău 
s'a aranjat o interesantă întrecere de căluşeri. — Din 
diferite comune de pe Târnave s'au întrunit grupuri 
de căluşeri, în portul lor original şi cu lăutarii lor 
de acasă, dansând, în faţa unui imens public româ- 
nesc venit din împrejurime, diferite jocuri bărbăteşti 
şi anume: Călușerul, Bătuta, Lunga, Romanul, Jocul 
ficioresc, Tigáneasca, Joc de bâtă, Banul Mărăcină, 
Hodoroaga Zdrângăiţa, Restelu si altele. 

La sfârşit s'au împărţit premii în bani, obţinând 
premiul întâiu (duplu) grupul de jucători din Cer- 
ghidul mare (dansatori originali) şi cel din Mediaș 
(ca dansatori artistici). 

Laudabila idee, realizată de inimosul advocat Dr. 
Alexandru Morariu din lbasfaláu, va contribui in- 
contestabil la susţinerea si promovarea frumoaselor 
noastre jocuri bărbătești și la o proximă întrecere, 
râvna și interesul va fi mai mare. 

În numărul viitor al revistei noastre vom publică 
câteva fotografii instantanee. 

s a 

Muzeul Asociației. În vremea din urmă s'a im- 
bogățit cu colecții de mare valoare. Comitetul central 
a cumpărat, prin d-l Andreiu Bârseanu, 50 de tablouri 
ale regretatului pictor Mihail Pop din Brașov. Pentru 
aceste tablouri sa plătit neinsemnata sumă de 500 cor. 
d-nei Zănescu din Braşov, în proprietatea căreia se 
găsiau. O parte dintre aceste tablouri, de o reală va- 

loare artistică, vor fi înramate şi expuse în Muzeu încă 
în cursul acestei veri. Într'un număr viitor vom re- 
produce şi noi câteva, însoţindu-le cu un articol asupra 
vieţii si activităţii pictorului, scris de colaboratorul 
nostru, d-l Andreiu Bârseanu. 

D-t Oct. C. Tăslăuanu a mai adunat pe seama 
Muzeului, pe lângă o mulţime de obiecte, mai multe 
fotografii pictate, reprezentând porturi românești din 
diferite ţinuturi și epoce. 

Lucrările pentru îmbogățirea Muzeului înaintează 
destul de repede, deşi lipsesc mijloacele materiale. 
Însufleţirea si stăruința pot face minuni. Nădăjduim 
că și presa cotidiană va da atenţiunea cuvenită acestor 
lucrări de inzestrare ale Muzeului nostru naţional. 

Notife. Rectificăm o gresalá regretabilă din nu- 
mărul trecut. D-na si D-I Bársan în turneul lor prin 
Ardeal au fost insotiti de tânărul artist Dordea si nu 
de Báilá, cum am scris. 

* Întrun volumas întitulat „Versuri şi Proză“, 
apărut la Vălenii de munte, se adună încercările unui 
tânăr de un real talent, Constantin D. Crăciunescu, 
care a încetat din vieaţă înainte cu 2 ani, la vârsta 
de 20 de ani. În prefața volumului, d-l lorga îl ca- 
racterizează în următoarele cuvinte: „Aveă o simţire 
aleasă, care va fi ajutat să-l nimicească, o cultură 
Superioară celei pe care o poţi cere la vrâsta lui și 
un mare meșteșug firesc al graiului. Versul lui se 
citeşte cu plăcere, fragmentele de proză au o alcă- 
tuire solidă, o închegare sigură, o precizie de cuvânt, 
care impresionează dela cele dintâi rânduri“. 

* Poeziile d-şoarei Ecaterina Pitiş au fost premiate 
din partea „Asociaţiei pentru literatura română si 
cultura poporului român“ cu premiul Andreiu Mu- 
răşan, de 300 cor. Lira cântăreţei care a cucerit aşa 
de repede simpatiile publicului a fost după vrednicie 
distinsă de prima noastră instituţie culturală. 

* Atragem atenţiunea cetitorilor asupra noului volum, 
al Vi-lea, din preţioasa lucrare „Cartea de Aur“ 
publicată de d-l Teodor V. Păcăţianu. Acest volum 
cuprinde luptele politice ale.Româniior din Ungaria 
dela anii 1872—1881; sunt reproduge teate “vecursurile 
deputaţilor români în dieta țării şi ale arhiereilor în 
casa magnaţilor. „Cartea de aur“ e o publicaţie in- 
dispensabilă pentru ori cine vrea să cunoască temeinic 
trecutul nostru politic. Trebuie să-i fim recunoscători 
d-lui Păcăţianu că ni-a dat-o. 

* Consistorul din Sibiiu a numit în postul de refe- 
rent şcolar şi de inspector al şcoalelor poporale din 
arhidieceză pe d-l Onisifor Ghibu. D-l Ghibu a făcut 
mai mulţi ani studii de pedagogie în Germania şi s'a 
ocupat temeinic cu chestiunile şcolare. Denumirea 
d-sale în acest post insemnat se leagă cele mai fru- 
moase nădejdi. 

Numărul viitor va apărea la 1 Septemvrie n. 

